Иаха ахәылԥазы ақалақьахь ҳазлацоз Жигули иааиуаз Москвич иҩаахан, цәгьаԥсышьала ҳаԥсқәа еиқәхеит, азҵаара дыргеиԥш ихәахьаз Шьықәри ибӷа инапы адкыланы дықьуа акресло ашҟа иҿылеихеит, аха атәараҵәҟьа илшомызт.


Иара ари аиԥшҵәҟьа ахлымӡаах дазыԥшымызт, ҳәарада, дцәышҟаҟараӡа, дшәеит уаҩы ишимбац, иаразнак аԥенџьырқәа аиркит ԥхынрамзи, иҟьаҟьаӡа иаартны иҟан.


Аха сыԥшуп, сыԥшуп есымша, сгәы мҿыӷьуа сгәы ахымшәо, уи азыԥшра самыркаро зынӡа.


Уа Аԥсынтәыла, амратәыла, тәыла какаҷ, зегь ҳзыргәырӷьауа, ҭаацәара ду аҿы ирылагылоу, есаашар ирыладухауа.


Џьоукы шынҭаркҵәҟьаз иршьит, аҽа џьоукы ашықәс рацәақәа рықәҵаны иҭаркит, ихырҵеит.


Аԥсшәа ануеиҳәо, инапы иган ахь ирхашәа, убасшәақәа иуеиҳәоит, инапы имхны уанааиԥырҵлак, аӡаҿы унеины унапы уӡәӡәап.


Иҩасыханы саргьы џьара санаадыргалақәа, иара дахьыҟаз дамкуа далагеит, Уи хьаас ишимаз иныԥшит ӷәӷәала ҭагаланк, иаргьы ари дазыԥшымкәа саргьы сазыԥшымкәа, ԥсшьарҭа ҩнык аҟны ҳанаиқәшәа.


Уи дангәарҭақәалак, аҳазылхырҭа уахьныҵыҵуаз дааԥшуан, иусқәа рҭыԥ иқәҵаны, иаб дрымпыҵыҵаанӡа.


Инапы ықәишьуан ихы апашра, дхәыцуа дгылан, иҟаз-ианыз дақәшәомызт, издыруамызт рхы ахьирхоз.


Володиа иԥшәма Лиуда лакәзар, иҭаацәаратә ԥсҭа заараҿгьы иусураҿгьы дарӷьажәҩаны дивагылан.


Аԥсшәа карҵәаӡаны инсеиҳәан, дааигәаӡаны дсываӷәӷәа, сҭыԥ сахицома сҳәартә, даасыватәеит ахаан изымбацыз ахаҵа.


Шьашәы, Ажәеиԥшьаа, аиҭыр, Нана-Гәында, Ӡиуау уҳәа ажьақәеи акәытқәеи инадыркны зегьы рныҳәақәа рзаԥын.


Макьанагьы иныҵак-ааҵакшәа игоз ацәажәабжьқәа ашьҭахь хәыҷы-хәыҷла еиқәтәо мацара, аҵыхәтәан абна зегьы аҭынчра ахашьшьы иааҟалеит.


Ҳанааи, Мураҭ Анцәа иҭыԥ ааникылахьан, ашьауардынқәаҵәҟьагьы Мураҭ ицәшәаны, Анԥсы иахыԥрааны ацара иаҟәыҵхьан.


Еиҳарак исԥырхагахаз аӡарақәа роуп, урҭ рыдагьы ахьаақәа сымамкәа сыҟам, аха.


Уи Камаҷыҷ лаб Алиас иашьас дҟаиҵеит, иҩнаҭаҿы гәаартыла диԥылеит, уаҩышьалеи хықәкылеи еиқәшәеит.


Аҷкәын башагьы длаԥшықәҵаны дааимгеит иара аҩныҟа, наҟ-наҟ азы маҳәыс диоургьы цәгьа иааимбацызт.


Ачаи фабрикахь дцеит, аус ахьиуаз, уажә саауеит ҳәа, аха акрааҵит, ихабар ыҟам.


Иахьа иуҿаԥхоит азауадаҿ, аџыр зырҭәо амца, уԥсы ҭазҵо, уи дудыруаз, аус зуа уи амҵан.


Арҭ ас ианиба, иџьеишьан, ашырҳәа длалбаан, иҽы днақәтәан уаҳәшьҭахьтәи иԥҳәыс лҿы дааит.


Ажурналқәа рдаҟьақәа рҿы, ашәҟәқәа рцәақәа рҿы ижәлаҵәҟьа, ихьӡҵәҟьа ҿаҿаӡа ианны ибла иаахгылон.


Уа уанызбо уразӡа, убла ҭылашо, угәыкӡа, сгәырӷьа-гәырӷьоит есқьынгьы, уара суеиԥшуп схаҭагьы.


Убасҟан ашьхадгьыл доуҳалашак нахаҳазшәа, ладагьы-ҩадагьы иааихалашон, аха дгьыли жәҩани ирыбжьахазшәа еинҟьеиныруаз аԥҭа еизадақәа ус, дук мырҵыкәа шәахәак залымԥхо рҽааимарҩызны рҽанааидыркылалак, адгьыл ҩаԥхьа ԥыҭраамҭак ашәшьыра иааҵахон.


Аҭак зыҟаумҵозеи, узҭаху аӡәы дҟалазар, узимеигәырӷьо зеи ҳәа аанаго, еиҭа даасыхәаԥшит амашинистка.


Дыӡхыҵит дышгәаҟуаз, уажә ҭынч иҽирбон, иҩыза аӡы иашьуаз шьҭа дқыдбажәызшәа ибон.


Уи аамҭазы ани аԥҳәыс маӡала дынкылсын, лхаҵа имц кны дҩахан иҩҭылган, абзыԥгьы даалыцхраан адрог иҩақәрыжьит.


Бегәеи Едараҭ хәашабгеи иреиӷьыз уаҩы ахаангьы дысзыԥшаауамызт, урҭ раамышьҭахь, аҳ иԥа иакәзаргьы лакҭа хаа аӡәгьы исызирбомызт.


Аха лааигәараҵәҟьа днеир лымуит, избанда лцәа дацәыԥхашьеит, илшәым, илхам, лнапқәа лымам.


Иҟалаз зегьы азымбатәбарахан, алымҳацәқәа кьацәкьацәӡа, Цару дахьгылаз ашҟа иԥшуан Бгазлоу, аха илеишуамызт, ишахәҭаз ахы мҩаԥго.


Ауахәамаҿ иахьнеиз изықәшәаз ихынҳәны ианаауаз амҩантәи рыхҭысқәа, аҩны ианааи аҽыхәшәтәра алҵшәақха шааԥшыз егьырҭ амыҟәмабарақәагьы усҟантәи аԥсуа ԥсҭазаара иақәшәо, мцхәрак аламкәа еилыхха аԥхьаҩ иҿаԥхьа иаацәырҵуеит.


Избанзар, амра ашәахәақәа аҳауа цқьа ирзырԥхом, аҳауа еизыҵәаны, еилшәаны иҟам, икылыххоуп.


Иҟазу иҟамзу, салазу ԥхыӡны, уазхәыц, еилкаа уи уара шьҭа снеиуан аҟәара сықәланы, бсыцны, ӡқәак снарыр сҭахыхны еиҭа.


Раԥхьа ауаџьаҟ иҭылашааит, нас енагь ахьа-мҿы афҩы хааӡа изҩназ азал ҿыхаӡа иааҟалеит.


Хакәыцә даалаган, имырзакәа, ҩыџьа ауаа рзишьҭит, имааир рус еиҳагьы ишыцәгьахо атәы рарҳәарц.


Ихы аҵәы иахаргылан, уи агәаҟ, Аҟәа далсрын дыҩуа, дҩахан ибираҟ.


Сыҵаҟантә абжьқәа ааҩуан ихьырвырӡа, исышькларҵоз лапҟьақәаха, аӡә дахьгылаз, атрышә дасуа иҿааихеит, икьатеиах ԥҵәон ҽаӡәы.


Абахҭа ахлаԥшҩы иҿы еилгомызт аха, уахь исыгхаз сшьамхы иацлеит ҳәа, аффаҳәа дрывакәаруа, изблак цәгьабзазала инарбоз амҩала дааиуан.


Уажәы-уажәы, абри аҭынчра дагәа ԥшатлакәҵас иаалагьежьны иааилнархлоит, анышә иҵҩны зҿаа зхо аччара хыш-хыҵәа, иааимҟьо ашәқәа иркылҷҷаны, аԥшә маԥҳәыс лхьыруа чуан иҭыршаны икалҭәаз хьыӡҩошәа иҿыпны асы рыҽныларыԥсоит алашара шәахәа ԥсадақәа.


Сара ахаангьы ҿаԥыц зҿаз уаҩымызт, аха санурҿыхах, издыруа ԥыҭ-чыҭқәак науасҳәап.


Иара иазыԥшны итәаз реиҳараҩык уажәыҵәҟьа уи инажәланы еимыжәжәа иқәырҵарашәа иҟан.


Сгәаҟуан саргьы, ӡы-хәашь дук сыруан, скаҳауа, сгыло, хра цәгьак саҿан.


Аҵәуацәа ашҭа иҭалоит, ашҭа згәашәқәа аарту, Аҳәса рмыткәма ашҭа иҭыҩуеит, гәырҩацәгьала иҭәу


Ажәа узасыршьрызеи анс уҳәа арс уҳәа, сҭыԥан сԥа ддыргылеит, ашьҭахь сҭыԥангьы еибшьра дцар акәхеит!


Идырны ишәымаз, хыхь анцәа дыҟазар, ҵаҟа ҳара ҳауп ари адунеи зырхыџхыџуа.


Уи лыӡбахә, ибааԥсынгьы, аҽакалагьы анаҩра ианаҟәыҵ, лара знымзар-зны ус иаалхҭашәаны аума, цәгьарак, бзеиарак аҿы аума, лҳарҭа-сырҭак аныҟамлаӡа, зегьы дырхашҭит, зны ражәеи руҳәан-сҳәани дшалаӡыз еиԥш, ашьҭахь ргәалашәарагьы далаӡит.


Абӷаб ҩаскьан агәышԥы ылга, Иҟьаҟьаӡа исыҭа аган, Иаҿагылан ааигәа ахшьыра.


Ус сҳәеит ҳәа, сабду дзацәажәозгьы, убри акәын дзыцәшәоз еиҭах гаӡарак рыхьыр ҳәа иацәшәон.


Дуалуашо ашҭа дықәын уахык ҽнаки, адгьыл игәон уа дахьаанхаз, иани иаби ахьигарыз дақәшәомызт.


Ажәытәӡатәи ашәышықәсақәа инадыркны Амшын еиқәа иӡхибаҳәа иаауан асас еиқәаҵәақәа ампыҵахалаҩцәа.


Иаахҵәаны иуҳәозаргьы, Маанаа раҟара аханатәгьы, ирҭахы-ирҭахым, аҭырқәцәа рахь иадызцәылоз даҽа аԥсуа ҭауад-аамсҭа хылҵшьҭражәларк узыԥшаауам.


Нас ҳаиманы ҳцеит аӡнырцә, Дусиа лыҷкәын Валери захьӡу, Урыстәылаҟа иахыҵны ицаз, инхарҭа ҭыԥ аҿы адгьыл ишьҭоу ашҟа.


Уи уцнаҵы, угәаҵан иҵәахны иуманаҵы, уара уҟны имчыдоуп ацәгьахәыцра, аҳарамра, аибаҭира, аԥсахра


Лгәаҵан агәаӷ шеилашуазгьы, Гәлиза амла сакуеит анылҳәа зны акрылфааит, нас ицәырызгап ҳәа лыӡбеит Иарна.


Ишьҭахь иааиуаз иҩызагьы, иуардын аԥхьа дгылан дааԥшуан, имашьхәылҵ ауӷә иқәкны, аха ҿиҭуамызт.


Убри аамҭа инаркны ари агеральдикатә дырга Анцәа инышәынҭреи, ақьырсианра ацентр Иерусалими ауп иаанаго. Ари агерб хы-хьӡык амоуп: Жофруа де Буилон игерб, Иерусалимтәи агерб, Адырга цқьа.


Ишьха қыҭан, уаҟа инхауа аҿаҩа уаа рҳәашьа, ҽада хьарҭан, аинститут ианалга, хаҵеи-ԥҳәыси ианеибага, акраамҭа усурҭа анырмоу ашьҭахь усура иахьцаз.


Учараҿ талбошьс даныҟоумҵа, ԥылгыд дук наган ианимҵоумҵа, аԥсшәа рацәа ацҵаны хазы, иаҳар даргылартәы аԥсы, ианумҳәа иаҟара ахьы даԥсоуп, усҟан учара еилагоуп!


Иара иԥсы анҭаз, игәра ганы, иқәгәыӷны, ицны амҩа ишықәлоз еиԥш ауп, уажәгьы, абри ацҳа иқәсыр зҭаху, аӷәеидԥсала агәра ганы, дақәгәыӷны ишьапы шеихиго.


Убриазоуп Адаԥазар ҳаннеи адырҩаҽныҵәҟьа гәԥҩык аҩызцәа ишьақәрӷәӷәаз, ҳазқәымныҟәар ҟамлоз апрограмма агәхьаа мкыкәа, ақалақь акалҭқәа рҿы ишьҭоу аԥсуа қыҭақәа рахь ҳаздәықәлаз


Уахынла, зегь аныцәоу, ахәышҭаара ааигәа ииоу ацгәы ахәда абжьы шго еиԥш, хыр-хырҳәа абжьы гон иаргьы.


Махәҿалагьы дхьысҳам Бакәра, агәыр аҵагьы имбакәа, игәалашәом макьана, агәхашҭра дузаҿакуама, игәалашәоит ажәытәгьы, ихашҭӡауам аҿатәгьы.


Ашьац иаҵәара илубаауан ҵҩа змам адәыкрынқәа, ӡаӡеи-шәҭи ирхаԥырԥыруан ашьхыцқәа, атрық-срықҳәа инаҳашьклаԥалон арҵуқәа, ҳәыс хәыҷыкгьы ақәаҵа иааҵҟьан, аҵыхәа харшәшәала аԥша ҟәанда иалакны, иҩны аҿаанахеит заҟа исызгәакьоузеи абарҭ асахьақәа.


Абзагә Ҷышәбеи Џьота Џьамиеи сгәы ԥыржәарцы иҟарҵон ус, Паташь ишреиҳәоз ала.


Аԥхьаҟа апапхара шьҭызхраны иҟаз дарбанзаалакгьы, знык иадамзаргьы Амзаратәи ауахәамахь дцаны, анцәа имаҵура мҩаԥганы дхынҳәларц идын.


Сҳашҳатәараха сышгылаз, абри аимгеимцараз, санԥшы, саԥхьа дукнабжьамкәа, ажра ахықәан автоматк кажьуп.


Иара дзалдузала, иааианаумшьартә ибжьы ҵарыхәҵәаӡа ҿааиҭит, зҳәынҵәрақәа цырцыруа, аԥшәма ицыз ауаҩы.


Ааигәа-сигәа ус даҽа ӡмыжьк ахьамамыз азы, егьирахь зе хьынџьара аҩада ахахьы умцакәа иӡӷӷарран, аӡӷабцәеи аҷ кәынцәеи еицәажәахьан, шьыбжьонынӡа аҷкәынцәа ҭало, шьыбжьышьҭахь аӡӷабцәа.


Шьоук рыла иҳаҳаит, иаҳҳәап аҭырқәа, ма абырзен рыҳәсақәа аԥсуаазар иара дахыргоит, аха дара ақәшаҳаҭзар рхәыҷқәеи дареи Аԥсны иаанхар ҟалоит ҳәа.


Уимоу, аӡәгьы изсымакрым ҳәа сгәыӷуеит ҳлитература иазаамырԥшырц, иазгәамҭаӡакәа иавшшаны ицо, игәгәҭажьны иамоу аԥсҭазаара цәырҵра дуқәа акры ыҟоуп сҳәар.


Сара уажәы исызҳәом, конкретла исыздыррам, иаҳҳәап, Иарна лцәажәашьала ҷыдарас аиурац иалшо.


Избанзар, узнылаз имҩа иашазар, мышкызны џьара акахьы укылнамгар ԥсыхәа амаӡам!


Лассы-лассы арахь иаанаго иалагеит аԥхьагылара змаз ахәыцрақәеи адунеихәаԥшышьақәеи ныҟәызгоз ауаа.


Ожәы ҳаазқәылаз аԥсабара анаҟәа ахаԥан, ҳара ҳнаҩс жәа-верск рҿы иҟалауа аусқәа цқьа еилкааны иҳамам


Уара, дад, – иҳәеит, амц цәгьа иуқәманшәалаханы иуҳәоит, аха гра бааԥсык умоуп


Сергеи Сергеи-иԥа иаҳауаз ажәақәа, абзарбзан хы игәы икыдҳала аҵкьыс еицәан.


Аҟәа ахәышәтәырҭаҿы санноуга, санышьҭоуҵа, шаҟа усыд гьежьылоз, сахьынӡашьҭаз, лассы-лассы унеиуа, аҳақьымцәа аҳамҭақәа рзыҟаҵо


Аԥсуаа иддырбарцаз сынтәа иларҵазаап абысҭа злыҵуа ҵиаакгьы, аҵыхәтәан убригь надирдырырц иҭаххеит Ҟаҭнас.


Анцәа ду илаԥш хаа згымхаша, ииашаны еилыбкааит, Гыртәыла аҳкәажә, бхаҵкы!


Ашамҭаз дырҩегьых ухахьы шарԥы-еҵәа кәалы-кәаџьо ианцәырҵлак адунеиаҿ даҽа ҵхы ссирк аус шууаз умыцәаӡакәа ишуршаз, даҽа мшы лашак ҿыцҳҳараӡа, бзиабарала угәы хыхәхәа иҭәны ушаԥылаз дырны, угәыԥшқара уиааины, шьыжь ӡаӡа еиԥш, ублақәа анԥсаҳәо


Иаасҿаччақәар, сгәы ҭыԥраап агәықәха, уи ҭызфааз ртәы џьаргьы исымҳәап, – иҳәеит.


Шәараторцәан иаҭаххар, шәҟәыда ишәҳәон шәгәыҵхақәа, Иамур, абџьар шәырцәажәон, уаҳа ԥсыхәа шәымамызт!


Ааи, аха ҳахьгылоу аҭыԥ аҿы даагыларц ақәикыр, нас ҳхы имырбакәа арантәи цашьас иаҳҭои?


Убри адагьы, уара ашкол ахь унарыԥхьарц ианалага, иаҟәырххьан, уаргьы иуԥырхагахоит, даргьы ҳәа.


Аха Монкадатәи ажәылара Куба жәлар ирыланаҵеит агәыӷра, агәышьҭыхра, инанаԥхьеит әшьоурахьы.


Ҳаинститут аҿы аԥсуа, ақырҭуа, аурыс ҳәа иаҳзеилыхуам уи ҳинтернационалтә еиҩызара иаԥырхагоуп.


Абарҭқәа зегьы рҿы иҟоу рҿиаҩыс, зегь ҟазҵо, зегь зыӡбо ауаҩ иауп.


Хыхь иҳәоугьы шаҳаҭра ауеит Кьыршьал Шамил-иԥа Чачхалиа иԥсҭазааратә мҩеи ирҿиамҭеи раԥҵараҿы ҳаԥсуа критика, ҳлитературадырра иҟанаҵахьоу шмаҷым.


Ареволиуциақәа еишьҭаргыланы Урыстәыла ианахысуаз, Аԥсны иаднакылаз адгьылқәа аӡиас Мзымҭанӡа зны инаӡон.


Ақырҭуа-аԥсуа еибашьраан, ақәылацәа иршьыз шьны, иаанхаз ықәызцаз аԥсуа рԥарцәа еиҳараӡак сықәлацәа ирыхшаз роуп.


Аҭоурых ахаан иахамшҭуа, ҽнак зны иаҳзыҟалаз, амш-мыхәла аҽны сара Ҵабал сабацәа раҳҭынраҿы сыҟан ес-ааԥны, мшаԥы аламҭалазы сышцалацыз еиԥш, мчыбжьык-ҩымчыбжьа аангылара сцеит.


Иахагьы, уԥхыӡ иалазар ҟаларын, уҟәынд-шәындуашәа, акы уҳәақәозшәа саҳауан, – иҳәеит Аруҭан.


Ҳцалароуп иахьа аасҭа уаҵә иҵегь иахыжьуа, ҳанхомашь ҳәа хьаамгаӡо нас.


Ишдыру еиԥш, Платон Бебиа иаҳхысыз ашәышықәса, ҩынҩажәижәабатәи ашықәсқәа рылагамҭазы иааиҵагылаз аԥсуа рҿиаҩцәа дреиуоуп.


Аҽ аҟәақҳа иҟамчала дласын, абахә ас иааимал ны ианааимыҵозааны дыбжьалт.


Ашә дадхеит, дасит, аха ишизаамыртуаз аниба, аԥенџьыр днадыххылан, ааигәара игылаз аҟәардә днықәгылеит.


Марыҭхәа иԥацәа Елҟани Ҭорҟани роура-рыҭбаара наӡаны, еихышәашәо, алаба нархушьылартә еиԥш, еиҟараны, аҟармеиԥш иҟато инеиуан.


Апоет иаҳәшьа Магәа излалҳәо ала, Иуа ипанҩымҭақәа реиқәыршәара, урҭ акьыԥхь разырхиара жәпакы аџьабаа адибалахьан уи лыԥшәма, ашәҟәыҩҩы, аиҭагаҩ Владимир Маан.


Мызкы аахыс зқыҭа зымбацыз ауаҩԥсы изын илаԥшхырԥаганы, ишеи-шеиуа ақыҭа ацентр иаақәгылеит зыргылара иалгаз Акультура ҩны.


Ҳара, ар, ма аџьаԥҳаны ҳзаарышьҭып ҳәа ҳгәыӷуан, ргәы нкаҳаит азныказы.


Ари зегьы уара иуздырам ҳәакәым изысҳәо, нан, ари зегь зысҳәо жәытәӡаахыс аԥсуа ан абас дыҟан азыҳәаноуп илыхшозгьы зфырхацәахоз, еицакра змамыз рҟазшьа хазынақәа мгәарҭа изҭыргоз.


Ажәала, зуахкы уҭаху, уаҟа аҭәа дырхуеит, ахан дыргылоит, аҽаҩра ҭаргалоит.


Омахь захьӡу ара рҩадахьы дынхоит, ргәыла бзиа иоуп, цәгьак-бзиак аҿы зхы рхызымбаауа дреиуоуп.


Аха ауаҩы убарҭ зегьы илзыршаз, доуҳатә ԥсымчхараны имоу, дзырӷәӷәо, дуаҩызтәуа ацәанырра-абзиабара, аҩныҵҟатәи дунеи ауп.


Еиӷьызшәа дыҟоуп уахь џьара дыӡыр, арахь даахынҳәуеит иара нас, деихоит ииарҭа дзылымҵ уи, дзылҵ, инаиҵарсуа мчыла имышьхәылҵ.


Автоматтә ҵәҵәа амц дырраҭара иҟанаҵаз аилаҩеиласра ашьҭахь, иазгәаҳҭеит ҳныҳәа иаазыркьаҿны.


Бинагә идырит уи иара изыҳәан ишҳәаз, изхиҳәаазгьы, иацы ашьжьымҭантәи реиԥылара шакәу.


Аха абри лакәҵас иԥшӡоу, иссиру ақыҭа иаланхо ауаа дунеихәаԥшышьала, ԥсихологиала, ҟазшьала еиуеиԥшым.


Убас ишеишьҭагылаз аӡәаӡәала аепископ Кәасҭа иҿы инеины, иаԥхьа инышьамхышгыланы, иџьар ду иагәӡуан


Славалеит акамыхьӡазшәа, иҟәашӡа зыҽхыршаны ихаҩҩала игылаз Сухуми сыхьшәашәаӡа, ахалара аԥсра нахкаауа.


Уара исҳәо ааурҳа, анцәа уитәыми, аҩсҭаа иитәу илымҳа ацәа ҭарҭәоуп.


Аԥсуаа адинхаҵара дунеихаан ирыламкәаны, мамзаргьы аԥсуаа шынеибакәыз зегьы Октиабр аидеиақәа ахьеилыркаази ирыбзоураны акәым ус изыҟалаз.


Араҟа иџьашьатәу ҳәа акгьы ыҟаӡам, аԥшьбатәи, ахәбатәи, афбатәи ашәышықәсақәа рзы ақьырсианра Кавказтәи ажәларқәа рыларҵәараҿы Аԥсны иналкаау аҵакы аман.


Аиҳараӡак, иааскьагаӡаны аокеан иалагылоу адгьыл кәакь Сан-Висенти ааӡараӡа, аҿабгара ақәцә акәаҩра иқәгылоу ауахәама, абар, абар, инаҿнарҩып, инахәланарӡып!


Аԥсныҟа нхара шәцароуп шәхала, Аԥсны ԥшӡа, адгьыл ужәра, амшын аԥшаҳәа хазына шәҭахымзар, Сибра ишәзаҳаԥшаауеит анхарҭақәа ҳәа ҳаиҳәеит.


Нбанк шысзымдыруазгьы, сылабжыш анпыҟҟала уи сара стәала саԥхьон, уи исанаҳәон Аԥсны аӡбахә.


Ус ҵламахәк ааимԥыхьашәан, иҽы итәӷәыбжьара иаабжьырӷәӷәаны, дуӡӡа дҩаԥан амахә днахьынҳалт.


Уи илдыруан Дадуи лареи анеицәажәо ан лԥа иӡбахә ада уаҳа акы дшаламцәажәоз.


Мгәыӡырхәа ақыҭан Гыц-ԥҳа Жениа, Ԥкьынаа дырҭацан, ачамгәыр, агитара ирынҵаны ашәақәа лҳәхон, уи лҳәамҭақәа лыҷкәын Анатоли Ԥкьын хаз шәҟәынгьы иҭижьхьан.


Асԥар дҩаҵыззарц даақәтәеит, ишьапқәа излыбаагомызт, ихьаа аҵкыс, Мада лгылашьа иԥырхаган.


Ҵоуп, уи Гиеносаа ркультура акәӡам зыӡбахә иҳәаз, Ҵабалтәи акультура ауп.


Ашәаԥыџьаԥ зегьы ишәҭыка каҷха игылоуп, ҵы ԥх иахьаҽны еиԥш, иара убас ҵәҟьа амра икәалкәаџьо икаԥхоит.


Ҳшаахынҳәлак, ҭаца маҭәала беилаҳәаны, ачара ду бзуны хаҵа бҳашьҭуеит, анасыԥ бзаҳаԥшаауеит ҳәа иларҳәаз, лысалам шәҟәқәа рҿы ирзанылҵон, сашьцәа, зыда ԥсҭазаара сымам, исашәҳәаз ажәа нашәыгӡароуп, аиааира шәыманы шәшаахынҳәлак, шәашьҭалароуп аҭаца маҭәа ҳәа.


Диҩызаха ааԥсара змыхьӡаз, Аԥша ахьҵәуаз, аԥша ахьыҳәҳәоз, Иҽыҩеиҵых, аԥша иҽамҭо, Ахрақәа зегьы дырхыҳәҳәо, Дықәгылан баҟаҵас ҳамҭак.


Ари акырӡа иланарҟәуеит, зны-зынлагьы иԥхасҭанатәуеит аҩымҭа, аԥхьаҩгьы игәы бжьажьо, иазиура изымдыруа, игәы ахымло иааимҵахоит.


Алапҟьа ахи аҵыхәеи иара уи акалаҭ иҭаҿирпуан, егьи иаанхаз агәҭа аведраҿы иҿирпуан.


Саб сара саха изҭадаз, аҩны данааилак заҵәык акәын данызбоз, усҟангьы рацәак сидҳәыломызт, санду лакәын иҟәандаӡа згәы сыҵаршәыз, сан лыҟамзаара снымԥшырц сыгәцаразкуаз.


Аерманцәа рҳабла сагәылсны сышнеиуаз сылаԥш рықәшәеит Бырдӷә быжьҩык ихшара драԥгыланы арахь аҩныҟа дшаауаз.


Акамбашь уа иҳәуа, ичо иҭаланы ишнеиуа аныхәлалакь, уи аҟабақ агәаҩара иҭаԥхьоит, нас анаашалакь, иааҳәны акрыфара еиҭаналагахоит.


Ари ас аниҳәа, ани адәқьан иҵагылаз гәҩарас илкит лара ланхәыԥҳа шлакәыз аҟара.


Аредакциаҿы ҳанааи, сара маҷк сқьаф ыҟан, ҳредактор Руфеҭ Быҭәба Таифи сареи ҳаҭыр зқәаҳҵарц иаҳҭахыз аԥҳәыс дҳамхны Мушьни Папасқьыр дшаҳцәигаз сыхәмаруа иасҳәеит.


Шьҭа шьыбжьхьафара ианнеишаз иалагӡаны, апрокуратура аусзуҩ лакәӡамкәа, дҭәы-дыԥха, дқашәқашәо, ҵкы ԥшӡак лышәҵаны дааҩналеит Фатима, абри аӡӷаб шьҭа хаҵа дзыҟами ҳәа угәы ааухьрын.


Зышәагаа уамак идумыз, маха-шьахалагьы ишаанагара иҟаз уи аԥҳәыс, лычҳара анхыҵлак, абжьас быжкы даҩызахон.


Ари аус ахы еиҵызхыз ихала иакәзаргьы, амҩа сықәлоит ҳәа дангыла, егьырҭ иҩызцәагьы ԥхашьазар акәхап, уара ухала ушԥаҳашьҭуеи ҳәа азгәарҭан, рыхәҩыкгьы акрыфа-крыжәны амҩа иқәлеит.


Ара зыӡбахә ҳамоу аҩымҭаҿы иқәгылоу ахадаратәқәа ируакуп ажәытәи аҿатәи реизыҟазаашьа.


Америка акәым, иара ҳашиашоу араантә Ильичовскҟа ҳдәықәларгьы, апрель ҩажәанӡа ҳзахьӡарым.


Аклуб аҟнытәи ҳандәылҵуаз Асида исалҳәеит ахәыҷқәа аурок рыҭара бзиа ишылымбо, аха дара цас иҟарҵозшәа, лурок ахь игәырӷьаҵәа ишаауа.


Аҿаԥыцтә ҳәамҭақәа ҩба-хԥа томла инарыцҵа иалкаау аԥсуа жәабжьқәа, аповестқәа, адрамақәа.


Нуца, ашә ажьы ахьыр ҳәа дшәошәа, ԥшьаала иныд ҵаны дындәылҵит.


Алитература аҭоурых, ашәҟәыҩҩцәа рырҿиаратә мҩа ҭызҵаауа ауаҩы ианакәзаалак дрызҿлымҳауп арҿиаҩы иԥсы анҭаз ҭагылазаашьас имаз, ишихәаԥшуаз, ихырҳәаахьаз, ирыҩхьаз.


Ақәа цәыкәбарқәа зхьыҳәҳәы ицо аԥенџьыр саркьеиԥш сыблагә ихызазон алаӷырӡ цақәа.


Иуцәызӡар акгьы иаԥсам, аҟәараҳәа сеиҵасуа сахьгылаз, ашыӡ сыхьызшәа, иҭыҵны ицон сгәы.


Адырҩаҽны шьыжьнаҵы, имеханик Иуана ателефон дизасны, иара иусураҿ дымнеир амуа ишыҟамыз еиликаан, аполиклиникахь ихы ирхахт.


Аҩнаҭа иадылҵахьаз аџьабаа маҷӡамызт, зегь раҵкыс ихадаз лыхшара ргәабзиареи, рҵареи, рааӡареи ракәын.


Шәара иҭоу аԥсыӡ қәа, сара ашьҭыбжь, ани аӡӷаб агәамч, аҭаҳмада иакә зар ихьӡ ахызар, уаҳа акагьы иҭахӡам


Ауаа инырҵеит, абыржәыҵәҟьа уҭыԥ ԥсахны, даҽаџьара уцаны уҳамҭа шала ҳәа.


Ишыжәбо еиԥш, дзықәтәоу амахә аҿаҟәара даҿуп, иаахжәар ҵа змам атышахь дцоит хыгәҵәы.


Аҟәа усҟан еиқәшәоз алитераторцәа ҿарацәа Аԥсны ашәҟәыҩҩцәа Реидгылахь ҳнеиуан, еилдыргон уаҟа ҳыҩмҭақәа, ҳаҽрылаҳархәуан аиԥыларақәа, алитературатә хәылԥазқәа.


Аԥҳәыс ҟадыџь, илыҿцаауа ахаҵа изы ианаҭахха ихышхыҵәан илеиуа аӡиасгьы дҭалоит


Фронтс иҟоу зегьы рҿы ҳар ажәылара иаҿуп, аӷа иҵыхәа игәы ҵарҽыла, деиханы иҭыҩрахь дцоит.


Ацәажәара иаргәаҟуа аҩны иҩнахаз аӡә леиԥш, дахьааизгьы, рацәак иаргьы акы ааимырҳәакәа, илҭахыз зегьы наиаҳәаны дцеит.


Уимоу, аӡәырҩы иара захьӡугьы цқьа еилкааны ирымам, хыхьынтәи мчыла иддырҟаҵоит акәмзар.


Сыԥҳазаҵә акашәарах дисҭома ҳәа иаҳәа ҭыхны дықәымгылеи, акашәарах иаҵкыс еиӷьыз дигазар акәхап.


Апролог Егры аӡы азааигәара, амардара иаҿаӷӷаа игылоу ақыҭа ду иналкшәа, ахы ҟәыншьауа, амшын ахь аҿы рханы игылан акырӡа зхыҵуаз ԥацха хәыҷык.


Амала, аиҵбы илзеилкаауамызт аиҳабы лыблақәа рыҽзырыԥсахыз, уи лчымазара иадҳәалазу иадҳәаламзу, иадҳәалазар иабанӡадҳәалаз.


Ари апроблема уаналацәажәо ахырқьиаразы шә-ҿырԥшык ааугарц улшоит, аха урҭ удгьылгьы, унхарагьы, уԥсҭазаарагьы ирыхәом.


Рысабицәа аарымпыҵыкәкәааны изҭиуаз ҭауадаа Аԥсны иахыӡааит, аԥсуаа зыгәра гам жәларуп, ишәзықәцо ықәшәца, иаанхауа амшын ахықә аҿы анхара азин рышәымҭан зҳәаз аимператор дкыдҵаны дыршьит.


Аҩыџьагьы рхырҿсахьақәа цәаҳәак-цәаҳәак рыла мацара ишшапаӡа иаарԥшым, аилазаашьа уадаҩрақәа рыманы иҟаҵоуп.


Абас еизҵаауан, – рҳәеит, аԥсхәы зуаз ауаҩ иашҭа иқәгылаз хаҵагьы ԥҳәысгьы.


Уаанӡа иҟалахьаз ахҭысқәа иузрыдкыломызт Мсым Дуи Мсым Хәыҷи Алдыз иаҳҭынраҿы аргама иахьиҿагылаз.


Асасдкыларҭаҿ игылаз астол гьежь ду, уи иаакәыршан иаваӷӷа улаԥш зықәшәоз абаҩыш ҟәардәқәа, иара астол ахаҭа аибыҭашьа, асахьаҭыхра иага сазҟазазаргьы рсахьа сызҭыхшам.


Ҷәҩахырлеи ауреиашәареи рзыҳәан сгәы нимырхеит, егьирахь адунеиаҿы гәырӷьарас иҟаз зегьы срылыхәдазтәыз, хыхь иқәтәоу ҳаб анцәаду.


Игәашԥы ҭархха еиднарӷәӷәалан, Иԥсыԥ цқьа излага-ҩамго, Иԥсы еихәлахон, изихымго, Инапқәа ашаха иахон рхала.


Убри аминуҭ азы сара сҿыхеит, Ача, бгәаҵаҿы исырҿыхеит быԥҳәызбара агәы, уаҩ имырҿыхаӡацыз


Аха, аамҭа, ухьышьаргәыҵа сакәхшоуми, Ауаҩытәыҩса знык ианиуҭа аира, игәыхәтәы дахьызыгӡашагь уара уоуми, Идумгалан уи дышқәыԥшу аԥсра.


Уи ауха иҟалаз бгәаламшәо, – иҳәон иара акыр шықәса ҵхьаны, даҽа ҵхык даәхьалаиаз.


Хымз ирықәуп, сара смаҭа ардәынақәа ибарц ҳаицашьҭоуп, ашәҟәаҿада уи акраамҭа ибап ҳәа сыҟаӡам ажьа.


Сыԥҳәыс дысцәышәгома, лареи сареи аус ҳамеижьҭеи акыр ҵуеит, даҳгоит ҳәа шәаналага, аӡә шәаанмыжькәа зегь шәынсырҵәоит, – иҳәеит.


Инықәырԥшшәа иӡбахә басҳәахьеит ҳаҩны актәи ае таж аҿы инхо апенсионер Петрович.


Уара избо ужәҩа ҭҟьеит, – иҳәан, аҳәынаԥ зыцрыхоз ааҷа иҟама наҵишьт.


Уи иеиҳау ҳаамҭазтәи аурыс поет, ауаҩы дсыздыруам даҽаӡәы, – иҳәеит гәыкала Гелии.


Аеҵәа шаша зыкәа иҭалаз, даашанхалеит, аха нас, нас даацәажәеит зынӡа ԥшьаала, аԥхыӡ даалҵызшәа дызлаз


Иагьа убас акәзаргьы, ҷыдала иалкаан иазгәаҭатәуп Мушьни Лашәриа иԥсҭазааратә, ирҿиаратә мҩаҿы ихадоу апоезиа шакәу.


Ноурызгьы убри дазхәыцны ауп аԥсҭазара аԥышәа еиҳа измаз иҷкәын еиҳабы уахь дзишьҭыз.


Американтә ҳанаауаз иааҳгаз ҳԥара, ҳмал хәыҷы ҳхы иархәаны цәгьабзазала ҳхы ныҟәаҳгон, аха уигьы нҵәо иалагеит, шьҭа иҳаԥсыхәозеи, ҳасабицәа злаҳааӡозеи?


Иара убри аамҭазы аҳҭынра агәарԥ иахьазеиԥшу агәҭаны игылаз ахьаца ашәшьыраҿы итәаз Уазбақьи Цәыцәи инеимҵакы-ааимҵакуа акы алацәажәара иаҿын.


Иԥшӡаны, идуны иҟаҵаны, харантәгьы уаҩ илаԥш ақәшәартә, зганқәа ҵыкка иаарту хыбрак аҵаҟа, имармалташьха иҟаҵоу адашьма иҩаҳаракны иқәыргылазарц, абри аиԥшгьы аҩырақәа хьтәы нбанла ианны


Леуарсан, уи ишиҭахыз еиԥш, аԥсшьарҭаҿ иҟаз, иҭахаз лаҳәшьаду ателефон дылзасит.


Абас еиԥш иҟоу аӡә иоуп зыӡбахә ҳамоу аперсонаж хада Ацәышлардыгә.


Ус сҳәеит ҳәа, уа ахәмарразы рацәак адә гьы иқәлар ҟалаӡом, авертолиотқәеи аҳаирпланқәеи анаа хылалак, урҭ рыбжьы аԥш зымҵәаз аӡлагара алуқәа анеи бафоз иаҩызан!


Быбзоурала аибашьрақәа аанкыланы, аҳра аҭынчра азизаагозар ҳәа ауми набзыҭас бзыҟаиҵаз.


Уиазы акәзаргьы ауеит, Арчили Мири Аԥсуа Ҳәынҭқаррахь рхы рыхьчарц изеихаз.


Баграт идам-здам даҽаӡәы изҳәарушь абри аҩыза ажәа еиҿкаа, ажәа ԥшӡа


Иҷкәын ишьҭаларҭа уада дныҩнаххын, уа игылаз ашькаф акәлаԥқәа руакы даахеит.


Карлос егьи ашә ахь иҿынеихоит, аха, ашырҳәа даақәгьежьны, ҩаԥхьа амаркиз иԥсыбаҩ иҽынахажьны иааигәыдиҳәҳәалоит.


Атрадициатә новелла апоетика изалҳәо ала, ашәҟәыҩҩы раԥхьа иргыланы дзызҿлымҳау иџьоушьаша зны-зынлагьы уаазыршанхаша, узызԥшым ала еиҿартәу ахҭысқәа роуп.


Аха са издыруеит, акагь ҟамлазшәа данцауа, уи дшамырцәо, кәицк аашаанӡа дызбылуа


Алгьери иҽааизганы, Цицина ацәажәара дшаҿыз ҩаԥхьа дыгәцаракны дылҿаԥшуа, лара дылгәылыԥшны дцо дышнеиуаз, иара ихала амшын данаахықәхалаз амш ааигәалашәеит


Дызҭатәаз аҳаирплан наҵҟьазшәа, игәы ҩаиҵԥрааит егьырҭ зегь аҩыҵра иҵак, аԥҭа цәыхәақәа амӷаҵаны, ажәҩанахьтә илбааԥшуан бӷацымкыра ашьха.


Ас еиԥш ашәҟәыҩҩра иадҳәалоу еиуеиԥшым аусура иаҳнарбоит Миха Гочуа асахьаркыра даара игәцаракны ишимаз, алитературатә бызшәа арҿиара дшацхраауаз.


Ажьрацәара еилазгаз рзы иҟоуп ажәа бааԥс амаҳагьа, уи дамыӷаны изнылаз, ахаангьы ихыҵуам, ижәлагьы хьмыӡӷны иахылоит.


Уи ацәа аахырҵәрааны, еиҿыҟьҟьаны, аҷкәынцәа иаразнак иӡәӡәа, иӡыхь-ԥсыхьха иҟоу ачуан дуқәа инарҭарҵан, агәгәаҳәа амцақәа нарыҵарҵеит.


Егьырҭ ргәы иажьагәышьоит, агәырҩа иагоит, иахьа саншьа акыр илшоит, уи сара агәра згоит.


Хыԥхьаӡарала ҳара ҳаҵкыс акырӡа еиҳан агырқәа, аха Еидгылоу ареспублика мацара акәым, автономиагьы рмоуӡеит, избанзар дрымамызт Дырмит Гәлиа.


Даара дыԥҳәызба бзиоуп уи аҵара уцызҵоз, Наҭела Папба сара сыблақәа рыла дызбеит, ҳәанҳәахла акәымкәан.


Аизарақәа рҿы даҿаԥаҳҽуан, дзакәу ажәлар ираҳәауа, исабрада иҿаҳхуан, ианимуӡалак, аизара лаидҟаҵаланы, ибжьы имаҳхуан.


Уи уажәшьҭа уахь ихоз мчыкгьы илалозшәа ибон, насгьы агәра игон уи иаб дааԥса-дкараха дахьтәо знык дызнеир дышгәырӷьоз, ахышә икылыԥхо алашареиԥш ихы-иҿы ԥсада алашара шаалыԥхоз, уи идыруан усҟан иаб ииҳәоз гьы, ааи, ааи, идыруан игәы дҭатәазшәаҵәҟьа.


Агыршәа сҳәон схатәы бызшәа аҵкыс еиӷьны, аҭырқәшәа аӡы кылымкәо издыруан.


Ҭарсхан амлагьы дакуан, аха Адамыр асеиԥш дахьимбацыз аҟнытә, инхашьаинҵышьа инаркны, иааиҳәозгьы ажәак иаҩмыжьуа, зегьы цқьа дрыхәаԥшырц, цқьагьы абраҟа, шьхатәылан зырахә зманы итәоу хьшьцәақәак рҿы сыҟан.


Ишәоуазар, ишәымбои џьара иааҭацәны ишҭымҵуа, деиҭаналагеит асас, ичабра ду ааҭыганы, уажәы-уажәы аԥхӡы злыҵәҵәоз ихы-иҿы цырцыр нарбо.


Абыржәы дахьыҟоу узымдыруандаз, иахьа мацара сыбла иабаз, слымҳа иаҳаз азхоит, саргьы, уара уеиԥш, схы кны сықәҵырц азыҳәан


Нас ариаҟара сдоуҳа-мҵәыжәҩа ҿзырҟәыдааша иҟоузеи, аха дырҩегьых сгәы мышьҭыкәа, иҭиу Арҿиаратә Ҩны сыҩнатәаны, схатә доуҳатә ҩны-лаша аргылара саҿуп


Арҭ апоемақәа ажәытәра ақәхра акәымкәа, ажәытәра, аҵас бзиақәа, ақьабз бзиақәа рӡыргара акәын изызкыз.


Жәытәнатә аахыс аамсҭашәала рхы ахьымҩаԥыргоз Аԥсуара Хан хьыҵәцараҿы аҩы ыжәны ур-урҳәа иааилалеит


Уара узцасра аҟынтә, Рашьыҭ, даацәажәеит Иасон, ҳара ҳуаам уажәақәа аарҳәны ухы иаҳмырсуазар


Ҳаҳәсақәа ҿыц аишәахь рҩеира аԥсамкәа ирбон, иара усгьы уахь иҩналоз аҳәсақәа маҷӡамызт, ахацәагьы инхырҭәаларц ирыԥхьахьан.


Ԥсҭазаароуп, ишиц ииуеит ауаа, Насыԥуп, гәырӷьара згым, Зымҩа лаша ззылԥхо, ҭынч иаауа, Азхәыцха роуроуп рразҟы.


Уажәы ацха анеиҭоз, ашьҭахьтәи ашьапқәа инарықәгыланы, аԥхьатәиқәа рыла абаҭлыка аанкыланы иафар акәын.


Аӡҩыбжьа иалаханы, иаанханы иҟан Валикәа иԥшәма ԥҳәыс Лиуда, рыҷкәын аиҳабы Руслан, рыҷкәын аиҵбы Алхас.


Уимоу, алышькьынтыр урыхәхааит иҳәан, акыр ажьы аацартә, хаҵа ԥшьагьаҭҳа дук ишимчыз шьапԥықәла дацәхасит.


Иаауеит, аҭаца дахьнарго усгьы агәырӷьаҿҳәаша агаразынгьы ауаа мыццакуеи, аҷкәынцәа еибарыҩуа ашҭа иҭааххит.


Амахҽқәа абахәҷыз, аҳ иашҭа аԥсақәа иҭагылаз рықәцәқәа рхы ҩагӡаны иҽырҿҿа ирфонеи.


Мариа Мысратәи Египеттәи ақьырсиантә ҳәамҭақәа рҿы аӡәырҩы ахацәа зыԥсахыз, аҵыхәтәан аԥсахра иахьхуз


Ауаатәыҩсагь аӷәра рыҭоуп уи аҽыҩ, убри акәӡоуп, нас, еимаздаша зегьы, гәахәтәыхьӡагас иҟоу хыхьгьы ҵаҟагьы.


Иаҭахым баша апатрон абылра, уи Германиа дуӡӡа аӷацәа рзы иҵәахыз, адырҩегьх ҭынч-ҭынч даацәажәеит Зыхәба.


Баб аҳра анааникыла Ададианқәа иаразнак изаарыцҳаит ҳнапаҵаҟа уҟазароуп ҳәа, аха уи дақәшаҳаҭхо дыҟазма, уимоу, мчыла ишәыҵашәкыз Шәантәылагьы шәырхынҳәыроуп ҳәа рзицҳаит.


Сыстатиа хсыркәшоит аиԥылараҿы Аԥсны Ахада Сергеи Багаԥшь инаҵшьны ииҳәаз иажәақәа рыла


Дырҩегьых ишлеихуаз, алазқәа ртәыла ианалала, ишакәӡам урҭ рхы илықәс-ҩықәсын, раҳ иԥҳәыс ԥшӡа Феодора, шьҭрала даурым ҭыԥҳан лара, дытҟәаны дрыманы ицеит


Абиосфе́ра (;  «биос» - аԥсҭазаара +  «сфера» - акәымпыл). Абиосфера иаҵанакуеит ацәеижьқәа ахьыҟоу аҭыԥқәа зегьы: атмосфера ҵаҟатәи аҿыгҳара, аӡҭатәарақәа, анышә, анышә иаҵоу алитосфера хыхьтәи аҽыҭ.


Ҳаԥсуа поезиатә ҩымҭақәа ракәзар агәыҳәԥыхш изаҩызоуп, игәы-иԥсы иртәуп, дызгарҵыз гарак аиԥшгьы иахәаԥштәуп.


Угәы иаанагап ари аҩны амра ангылои ианҭашәои иара иҩнысны ицоит ҳәа, убасҟак лашарала иҭәуеит, изаҟаразаалак икҿылашьцаау, ахәмыткарқәа иахьырҽыҵәахырҭоу кәакьҭак ыҟаӡамкәа.


Адунеиаҿ уара узыҳәа уаҳа ак ҿыцмыз, иажәыз иара адунеигьы, ихәарҽхаз, ицаз амшқәа абоуго, мшәан, иуцмыз, урҭ арахь еиҭаақәымлаз, имцарцаз, аха, уанаахьаԥш, лҩакы иалубааит еишьылӡа, ижәпаҳаҳараӡа иҟан уи, наҟ иагьаҵәахит.


Исгәалашәоит, Лаганиахә аҵла ҳаракқәа рықәцәа сықәтәаны амшын санхыԥшылоз, ақалақь салаԥшуазшәа, уахь ицаз сҩызцәа збозшәа акәын сшыҟалоз.


Ус ихарамкәа, аӷацәа ргәыԥ аҿы дгәарҭеит адәақәҭаҿы зхала игылаз аԥҳәыс, ԥыҭҩыкгьы, лара леиԥш аиқәаҵәа зшәыз, ԥшьаала лышҟа рҿаархеит.


Аԥсреи абзареи рышьхәа еивҵоуп, аниуп егьиуп ҳәа урҭ ргәамч аҵкыс рыхшыҩ аиааины, ҭынч иаԥылоит аԥсра.


Адәқьанаҿ днаӡахьан иара, Фатима лыгәра имгарц Лариса Иван-иԥҳа ишиабжьалгахьаз анааигәалашәоз.


Иқәццышәаа иблу, ихыблаа-ҿыблаау аҩнқәа, ихыжәжәаны икажьу афымца лашара абаҟәқәа, ҳазшаз ираҭәашьаны.


Ҳгәылара дынхон, аибашьра ду аан аума зхызгахьаз, иаб иашьа иԥа.


Уи аҷкәынгьы убри аҽны лара дибаанӡа ԥхыӡла ус дхәы цуан Кама, игәы алаҟамызт, аха лара дагьибеит, иаразнак деихыкка дааҟалеит, уимоу, џьит ҟаиҵозшәа аҵлакәа дры-вагылан лыхьӡ ҳәаны ҿиҭуан.


Иблақәа ирхубаалон, сажәақәа иҟәандаӡа игәы иԥсы ишҭалоз, аха игәоуҭартә иҟан гәнамӡарак шимаз.


Хыхь ашәҟәыҩҩы ибиографиа ҳаналацәажәоз излаабаз ала, данхәыҷыз инаркны ажәлар рҿаԥыцтә ԥҵамҭақәа бзиа ибон, дрылааӡан, дрызҿлымҳан.


Кьынтышә аколнхара анапхгареи Раԥсҭан ииҳәази ахьеимадаз ҳәа оумак шизеилымкаазгьы, аҭак ҳәа аҭак ҟаиҵеит, иара изеилкааз ахәҭак


Ҳажәлар рҭашыҩкра иалҵны, рҭагылазаашьа аҵабырг еилыркаароуп, нас ауп ианрылшо ахаҵеи аԥҳәыси рмаҵуратә ҭыԥқәа реилыргара.


Ари арахь дҳабашьырцгьы игәы иҭоуп, удыруоу, – иҳәеит иҩнагьежьуа аҩны иааҩналаз руаӡәы.


Иаҳәа ааҭиԥаан уа имҩаниҵеит, иҿицәит ахра аҵарра, ианымҵуа ишьала убра инаниҵеит


Иеицырзеиԥшқәоу ирымоу, иаҳҳәап, дара зегьы иахьатәи аԥсҭаазара еиуеиԥшым аганқәеи, уи иқәнаргыло акыр зҵаара уадаҩқәеи иахьрызку.


Лхала лхы иадылҵаз ароль налыгӡон исышьклаԥшуа зар ҳәа дзыцәшәаз лҩызцәа ҿыцқәа рҿаԥхьа.


Италиа аҳәаа иахьазааигәаз, Австриа атәылаҿы иҟан итҟәаз аибашьцәа рзы афашистцәа рлагер, убрантәи дыбналеит иара.


Уи лара лхатә чақ хәыҷык лыман еиқәыццышәха, уи ала абырсааҭк иҟалҵон дара акәытқәа.


Ԥҳәысеибак длыцуп дылхьымӡо, наарак даҿоуп, даҿахо, дцарц даҿуп уи дахьзымцо, дыҟам арахьгьы дҿахо.


Аха ашьхнылара иаҳа иуадаҩуп, ашьхыҵра аҵкыс, насгьы арахә раацареи, аӡәы имацара данцауеи еиԥшума


Уажәоуп иани аҭаацәара, макьана еибамбац рызхара, ҽынла еиццәырҵны ҟамлаӡацт, уахынламзар лыбжьы имаҳацт.


Ари ин ахәыҷы иан леишәацәгьа, имгылаша, аҩны дахьнеиз, ани луарҳал ԥҟаны, бжа ҵаҟа икажьны илбеит.


Амшын иџьабаа жәпакы адиҵахьеит, иадиҵоит иахьагьы, аус иуеит, иус ибзиаҵәҟьангьы идыруеит, ддонкермонуп.


Егьырҭ ҳҩызцәа хыхь зыԥҽра иаҿыз ашә зынӡа иааҿырҳәан, Кониари, Измаило-иԥеи, Артиух-иԥеи, Ермолаи зыҩнатәаз ауада илыҩнашылеит.


Убри инаваргыланы уи цәымӷысгьы дыктәын, ихаҭагьы ихы игәы ахшәо дҟаҵатәын.


Усҟан иара, акәаҭан импыҵ ҟьар ҳәа дшәаны, убас ирыӷәӷәаны икуан, ашьҭахь ҵыруак анҩаргалак, ацәқәагь ааԥсеит, уажәшьҭа зынӡа рышша рыӷраԥаҳҽрыма, рыԥсы дҳаргап ҳәа иаб дааникылон.


Ҳазблак ала ма иаабарыма, ҳазшьапк ала ҳнаӡарыма, ҳзықәдыргәыӷыз абзеира абаҟоу, уи абацәырҵуеи, ара Аҟәоу?


Лара аҵыхәтәан ашарԥазтәи ацәа хаа дынҭанагалеит, иаргьы уи ала игәы аарҭынчны днаҳәны днышьҭалеит.


Ардашьыл џьара ҵараиурҭак дҭаларц шиҭаху, аха хықәкыла иарбану иҽыззикра макьана ишимыӡбац атәы аниҳәа, Џьуфеҭ аҭакс абас ҟаиҵеит


Шәаала, уара, аҳ ажәак, ажәак иаҳҳәап, ҳа ҳзын ихьӡуп, иԥҳа дааҳгап, даҳазԥымҽыр, ҳара иҳаиԥшума иишьхьоу ауаа, ҳа ҳаҵкьысгьы жәа-џьара еиӷьын, уа имасарқәа ҳаргьы ҳхы нахеиҵап, – иҳәеит.


Уи аҵарадара аԥыхра иазкыз аԥхьарақәа раан Ленин иӡбахә рацәаны илаҳахьан, аха Ҳаџьараҭ дзыргәырӷьоз Ленин иҳәеит ҳәа лмаҳацызт.


Рыбжьқәа анеиқәымтәаӡа, мшәан, абарҭ ирзеимакырахеи ҳәа игәы инҭиҳәаан, нас уи аганахь наԥшыхәарҭас иҟаҵаны иҿынеихеит.


Уи аамҭазы, аҭынчра ахьыҟоу рҽыԥхьакны, арепетициақәа ирҿуп даҽа шьоукы, урҭ ирҭахуп асезон анаатуа ахәаԥшҩы спектакль ҿыцла иԥыларц.


Ари аҭаца лылахь иаахаз уахьлыхәаԥшуаз илныԥшуамызт, аха даацәажәар, иаргьы пар-пар ҳәа иаалҳәоз аҳәон ааихьсыӷьрак амаӡамкәа илыццәажәон.


Аа, абыржәоуп сара исҭахыҵәҟьаз ануҳәаз, инсыхәлшәаз сажәақәа, ҽаԥарак инамышьҭкәа, аҳауа иналагәа иаанылкылт Матильда.


Иԥхалааит, нас, уара умра, умра сгәыӷырҭа, Игалааит нас уара уашәа, уашәа


Дахәаԥшит абылра алыҵшәа, данхала иҳәеит Сухуми ахала аҭыԥ ахь ицо аҟаҵара мацара ҩымз инареиҳаны ишадхало, иблыз зегьы ашьақәыргылара фымз.


Аха уи аҩныҵҟа имҩаԥысуан ауаатәыҩса абзиабара зыхьӡырҵаз аԥсабаратә ҵасқәа иреиҳау, идаракәацмырӡгоу алашәага реишьҭалара, ашәарах ҵысны реибаԥшаара.


Сара сзырџьара, ишахәҭаз џьара усзеилымкаазар, уара уоуп избарҭоу, зегь уара


Аха иара убас шакәугьы Доуаа рхы ргәы ақәбзиоуп, агәкаҳара рыздырӡом.


Асовет аамҭазы, аныхаԥааҩ иеиԥш, гәыкала Аԥсуара амаҵ зуаз ахацәа наҟ инарыхан, уи аныҟәгараҿы рымч-рылшара дырԥсыҽит.


Испаниатәи аҳәынҭқарраҿ иҟоума ирԥхашьагоу убас еиԥштәи закәанк, зегьы ишырбо аҳәынҭқарԥҳәыс лықәыӡбара алзыршо насгьы қәмчрыла аума ишырыхьчо араҟатәи аҳәса рыпату?


Ауаа гәҩарас иркит арҭ аӷбақәа ссирк ишалаҟаз, баша арахь ишықәнамгалаз, уи аҟнытә дырҩегьых мыцхәы ргәырҽанырҵеит, уаанӡатәи рыгәҭыхақәа даҽа гәҭыха ҿыцкгьы нарыцлеит


Ажәабжьҳәаҩ џьара еибаррххарак аламҵаӡакәа дцәажәоит, нас ишидыруа иажәабжь ааникылоит, иаргьы дыччоит, ҳаргьы ҳаччоит, алакә аҟны еиԥш, уи хынтә иаб Аҟәа дганы ашкол дҭамҵаӡакәа данааигоз иахҳәаау, гәхьаала иҭәу аповест ҳахьазыӡырҩуа.


Ахәыҷы лгәы нҳархарым, ҳнашьҭы, – иҳәеит Чемо, нас, уаҳа цәажәарас иаҭахузеи араҟа ҳәа нақәҵаны, аԥхьа дгыланы иҿынеихеит.


Убри аҩыза ацәа ҭаӡыӡара лызҵасит, лхы ахьылгара лмоуа, ланшьа иуаџьаҟ казыжьыз лара лааигәа икаҳазшәа.


Улыԥхьа арахь, инаидиҵан, иаԥхьа игылаз аҟәардә еихаҟәа аашьҭыхны, зыбла-хаа хәыҷы ҭаа иаркыз ацәашь-хҵәаха зықәгылаз астол днадәалеит.


Убри аамҭазы аҳауа ишьҭнахуаз амажьӡыфҩы ҷыдак ахәылҟьо, иахьтәазынӡагьы иааӡаны рԥынҵа иҭасуан.


Днаивԥшны ибжьы наиргоит, наҟтәирахь амардуан иаҿаланы иҩҭалаз Игнатии Ольгеи ихы нарықәкны.


Изныкымкәа ихы иаирхәеит ажәлар рҿаԥыцтә ҳәамҭақәа рахьтә асиужетқәа, атемақәа, ахаҿсахьақәа, ақьабзқәа, адунеихәаԥшышьақәа.


Абырг игәнимго дыҟамызт абас, дхәыҷы-дду, сасык данымҩахыҵлак афырҳәа чеиџьыкак зырмазеиша уаҩ дахьизыҩнамыз, аха уи иара дашьцылахьан, шьҭаҵәҟьа еидара хьанҭаха иқәҳаз иқәра усҟакҵәҟьа илнаршом акәымзар, фатәык, жәтәык иҩны иагижьуамызт, иааилак иҿаԥхьа ихы ирԥхашьомызт.


Диадиа Саша, шәыԥсы ҭоума, ашә аашәырты, сара, Иура, соуп, ҿиҭуеит ҷкәынак, аха ибжьы сзеилкаауам.


Аамҭала иара иаҵанакуеит Аџьынџьтәылатә еибашьра Дуӡӡа ашьҭахьтәи ааԥыни уи иацааиуаз ҽаҩраҭагалареи.


Уаха схы нықәсҵар агазеҭ сеиԥхыӡуа, уаҵәы сҩагылар Агаҟа сыԥшуа, мчыбжьык сазыԥшын сара уи, аха иҟамызт.


Зынӡа диашаӡам Зураб Анчабаӡе Аԥсуа Уахәама аасҭа Ақырҭуа уахәама ҩышә шықәса рыла еиҳабуп ҳәа ахьиҩуа.


Нас шәгәы иаанагама, ақырҭқәа шәансцәырга, еиҭа аҵәы налаҵаны, ажәа шәансцәырга снақәыӷәӷәаны исҳәеит, уа срылатәан аӷаџаҳәа ҳархәҭақәа ахьгылоу расҳәоит ҳәа.


Амстердам хыхьтәи аԥшӡареи ахаареи раԥхьатәи анагәыдԥшылара ишԥаҵанарӡи аҩнуҵҟатәи иаацәырҵыз ахаҿра.


Аха нас исыӡбеит изулак бахьыҟазаалак быԥшааны баԥхьа аминауаҭра шьҭасҵарц, ҳәарада, маӡала, бымаҳәи баҳәшьеи ба беиҳагьы сырцәыԥхашьон.


Ашьҭахь урҭ еихьышәшәа-еиԥышәшәо иалагеит, уажә еиҳарак зыԥсы зшьо асоциалисттә ҳәынҭқаррақәа рҟнытә иаауа атуристцәа роуп.


Рашьи Дамшәи ракәым, иара адгьыл ахаҭа акәыкәуҳәа иҳәҳәо иашьҭазаргьы усҟанҵәҟьа иаагыломызт Амза ахшмҩа ианхәхәала, абла ҩежь мцаԥшьқәа ҵамҵамуа Ашәуа иеҵәа


Енвер Қапба иахь хыхь Мамзышьха ахашеишеиуеит, амҩа аҽыршан иахьаҿало, уи уанкыдла уаргәаҭеиуеит, уи уаркароит уахь уанхало.


Атәқәа аусура ашьҭахь агәашә ианҭыҵуаз иаанкыланы еимырдон, рсасақәа аартны ирҭаԥшуан, аҳәсақәа, ахацәа рыхқәа ддырҳәон, џьара цырак иадамзаргьы ахьы, ма алмас адәныҟа ирыцәҭыргар ҳәа ишәаны.


Ҵәымыӷ хьшәашәа сгәы иалагылоу жьакцаха, быԥсреиԥш ихьшәашәоу, быԥсеиԥш игәакьоу уи быҟамзаара знымзар зны санышәахәхап!


Уаагь даанымҿаскәа Гьаргь Актәи иҟынӡа Аԥсҳас иҟаз Дмитри Аҩбатәи иԥа аиҳабы Қарҭли ахадас дахьыҟаиҵаз.


Аристотель Онассис дзықәгәыӷуаз иԥазаҵә Александр иҭахашьагьы хара иԥшуаз напымҭазаргьы ҟалап, рҳәақәон афинаа.


Ақьырсҭақәагьы абна днылалан имацара иԥ шааит, ицәит, ашьҭахь ианирмазеи, акәарахь илаишьҭын, џьалла иҭигеит.


Кәыдры аҽеиҩшаны иҟахуп наҟ-ааҟ аӡы авсуа, агәҭа ибжьаханы иҟаз аҟәараҿы иқәгылахуп сыџьмақәа шынеибакәу зегьы.


Аԥсҭазаара иахылҵт змилаҭ хақәкы бжьадырӡуаз, зхақәкқәа зегь аамҭа изымҟәыҵнакәкәаауаз абиԥара.


Нас ҳара ҳахьуҭаху азы ҳахиоуп, абра ҳаҟами, – рҳәан, инықәҵны рыҩныҟақәа ицеит, ари аус хирхаразы Алиаси Есмеи инарыдныҳәаланы.


Уажәауп цқьа санихәаԥш аҳ Мансоу, усҟан данызбоз шәарыцага маҭәала деилаҳәан, амра иҟәнакырц чаз хылԥа ԥраал дук илахь хнаҩон.


Апринцесса ҳәа лазҳәоз иаҳа даарызхьаԥшуан, уи лара иаҳа илтәын, лара лроль акәын.


Сабацари сара агәықәха, сахьымыгӡа шьҭа сзыхьӡаша, иҿҳәаразар иааскьо иқәҳа, исымамзар уи ацәцашьа?


Аӡбаҩ иахь уаалароуп анысҳәа, амаҭәа сымам ануҳәа, сара инаганы иушәысымҵеи, – иҳәеит ани иашшуаз.


Иара изы аӡәгьы дыҟам, ԥацәаҵас ргәы былуа, рхы былуа заҵа иҟамлара, ҳаб данбаҟамло, ҳхәшҭаара анбаҭбаахари ҳәа иԥшуп, ихтны ирызҳәом акәымзар


Сӡамҩа надсҵар ахаҳә хьшәашәа, зымҩа исзадгом игәаӷьны, иҟам ҵиаак изхымшо ашәа, иумыхо ажәҩан агәахьы.


Леон игәаӷ хышхыҵәаны ишыҟазгьы, ԥасатәи ажәабжь шьақәзырӷәӷәоны дырҩегьых иаҳаз џьеимшьаӡеит.


Ашәарыцаҩ шәарыцара данцалак, ари апапгьы ашәарыцаҩ иԥҳәыс ҭаха лимҭо далагеит.


Ишәгәламшәои, ареспубликақәа ирызкны, ауаа рсахьа бзиақәа ацҵаны, иреиӷьыз ақьаад ала, иреиӷьыз атипографиа аҿы иҭрыжьуа ашәҟәқәа рҿы Қырҭтәыла иазку аҟны Қырҭтәылатәи аӡиас Кәыдры ааигә-сигәа инхоит аборигенцәа ақырҭқәа, рызегьы рыдагьы нхоит аурысцәа, аестонцәа, аԥсуаагьы.


Аԥсабараҿы иҟалалоз ацәырҵрақәа абзиара иатәыз шыҟаз еиԥш, ацәгьара иазҳәаз шыҟазгьы лдыруан аҳԥҳәыс, аха зегь раасҭагьы ихалҵон адоуҳа амч шыҟаз аҟара.


Хыхь ишысҳәаз еиԥш, ҳаҭыр ду зқәиҵоз Бадра данца, иаарыцқьаны хымш ҵхьаны иԥсҭазаара далҵит саб.


Дара уи ашьҭахь, еиҳа еиҵоу ӷба-паҿк инҭаланы, ҩаԥхьа арахь, рышьҭахьҟа ихынҳәуеит


Имаӡоу ҳус-ԥшьа, дара аҩысҭаацәагьы башьа рымамкәа, зынӡа имаӡахоит, зынӡа иссирӡоу, Анцәа ихаҭа ицырҟьоу ҵак дуӡӡаӡак аанахәоит.


Акомандирцәа реилатәареи, акомандаҟаҵаҩцәа еиҳабацәа реилацәажәареи, азеиԥш еизареи рнаҩс имҩаԥган хазы иарку апартеизара.


Арҵәаа ҩҭиргеит аҵан Қьысқьынџь, аӡәи-аӡәи ацәгьаҳәацәа неиҭанеиҭасуа ус агәра анидарга ашьҭахь.


Даҭикәа даханы илбааидоит, иара дацәцар ҳәа ишәаны, ама ҷар еиԥш ачаҭаҳәа еилашуа ихаланы иԥышәқәа арчыхәчыхә уеит, аӡҭабаақәа згьама бжьырххьоу иҿыҵа арԥсаҳәоит.


Шьоукы аԥсшәа рҳәошәа ҟарҵон, рыхқәа аадырҵысуан, даҽа шьоукы сҟәаҟәа инас-насуан, ус аӡәы ибжьы ныҵакны иудысныҳәалоит, – иҳәеит.


Абас иҟаз акы акәны иааԥшит, аҵакы уаназхәыцлак, зынҵәамҭа ааигәаӡаз, аха зынӡа иалгаанӡа иҿахҵәаз, акыршықәса ашәындыҟәра иҭаҵәахыз анапҩыра.


Апоет қәыԥш усҟантәи иаԥҵамҭақәа рзы иҟазшьарбаган алахҿыхра, аԥсҭаазара иршәҭкакаҷны, романтикатә гәалаҟарала ахәаԥшра.


Иаха ианааилалашьца-нахыс Аԥсны ақыҭақәа зегьы рҿы, хәыцԥхьаӡа, ишеишеиуа иқәубаауа илашон абарбанџьиақәа аиҳарак ахәыҷқәа рнапала иеиқәырҵаз.


Зегь раԥхьаӡа ҳара иаҳҭахуп иаадырырц уабанӡатәиу, насгьы ҵаҵӷәыс иамоузеи абранӡа шьаарҵәырала шәаара?


Амҩа дахьаныз, аусҭҵааҩ ӡӷаб, ахәышәтәырҭаҿ даниба, лхаҿсахьа џьара ишибахьаз иныруан.


Ажьрацәара ӷәӷәан аианшьцәа дуқәа аб ианшьцәа, иара убас ан ланшьцәагьы.


Анаҟә ҵаӷахацыԥхьаӡа, иаҳа-иаҳа ишыхтуа еиԥш амра, лгәаҵаҿ лашарак нҭысны лаԥхьаҟаҵәҟьа дгылоушәа, Уахсиҭ ихаҿсахьа лызцәырҵит Иарна.


Иаҳа иҟәышроуп, ҵәахышьа змам ацәыҵагәара уҽазукыр аасҭа, иаацәырганы уи зегьы идурбар.


Аҳаирплан аҩныҵҟа сыҟоушәа, ажәҩан салоушәоуп иахьагьы схы шызбо, иҵӡоузеи аԥырра саҿуижьҭеи, сҳаирплан зымтәо, сыӡны сыҟоижьҭеи, арахь ахаан сыдгьыл гәакьа сзаԥырымҵуа!


Маҷк аԥсҭазаара иршәҭкакаҷцәеит уҳәартә иҟазаргьы, аҩымҭа аԥхьаҩ игәы шьҭнахуан, иҵоуроу аусқәа рахь иԥхьон.


Зны, санҿаз, аԥша санаццоз, зегьы збар сҭахны, исаҳар, сныҟәашәа есааира инацҵо, снаӡарц сдәықәлеит


Акы ари уарччаратәы иҟан, иџьашьатәымызт, ҩбагьы, сшыччоз збаз шаҳаҭк дыҟаӡамызт.


Аха уи иаанагаӡом ажәлар ҵарадоуп, махәҿала аусурада акагьы рзеилкаауам, рымахцәа ианкны иахьуҭаху инауца-аауцо иҟоуп ҳәа.


Дырҩагь сцахып аԥшҩы иҟны, угьы акридыруазаап иҳәан, аҳ иҿылеихан уа дцеит.


Ҳхалагь ҳаума ари аҭагылазаашьа шәҟәыс иҭыҵуа, журналс иааҭыҵуа зегьы ирзеиԥшхеит.


Ацентр саҩсны ҩадаҟа узгоз амҩаду саныланы сцон Ҭемыр Логәуа иҩны шыҟаз.


Издыруада абри алозунг Аԥсны азыҳәан ҵакык аурц азыҳәан акәзар апаспорт режим зыҟарымҵауа?


Сгәыццакра саԥысуеит акәымзар, ларгьы уаргьы сара саҵкьыс ҵарак шәымоуп ҳәа схы шәеицәасшьо џьышәымшьааит!


Уцгәы-ԥсы гәаӷьны идәылганы иузкамыршәуа аҵх бааԥсын, аҵх аҿы иаақәырӷәӷәаӡаны дналагеит Маҭбеи.


Акгьы сҳәашам, акгьы зҩышам, стәарын лаԥхьа схы ааларҟәы, аха иҟамеи хынҳәышьа, уахь, иагьзынаӡом сышәҟәы


Уи ахьаа еиҳахоит, ҳахьынӡеицыз, алаҭаԥшра ахьынӡаҳаҭәашьаз акьыԥхь аҟны ишахәҭоу ала ажәа ԥхақәак рыҩра, инамцхәны аихӡыӡаара ҳахьахьымӡаз имцаԥшьха ианҳаӷралалак.


Убас уццакуеит, хара даҽа тәылак уазхьуазаап, уаҟа даҽа ҵлак азҳауеит, даҽа ԥсаатәқәак ԥыруеит.


Лымкаалагьы Игор ир ирыхҳәаау ажәа агәра ҳнаргоит Киевтәи Урыстәылеи иахьатәи аԥсуа-адыгатә жәларқәа зхылҵызи аконтактқәа шрымаз.


Уаби, уаб иашьеи, наҟ-ааҟ дареи сареи иаҳзеиԥшны иҳауацәоу Византиа аиҳабыра абзиара рықәзааит, аха Обеза мшын агаҿа шәара обезаа шәыда ԥшәыма дамамкәа иҟамлар ада ԥсыхәа ыҟамшәа збоит.


Сашьеиҳаб Шамил акыраамҭа дҭакын, аха уи уажәы Аҭара дааны дыҟан, даноурышьҭ, аколнхараҿы аҭараа рыбна дахылаԥшуан.


Уаҵәы ижәылараны еиԥш уаха, мраҭашәарахьтәи аганахьала Аҩыҵа ҳәа изышьҭоу аиланхарҭа иаваланы, гәыԥ ӷәӷәак аҵх рҽалакны заа рҽадырхалеит Ар ртәарҭа.


Аԥсны аҟазаареи аҟамзаареи аҳәааҿы иангылаз аамҭазы, ари ахаҵа илиршаз шьардоуп, ишырҳәо еиԥш, ихы-иԥсы дамеигӡа, дымтәа, дымгыла хыцәнамырха аӷа хәымга иҿагылан еибашьуаз ижәлар рыгәҭа дгылан.


Аха сара, иагьа илашьцазаргьы, амҩа усгьы сашьцылахьан, иаԥынхалоз ауаа сыздыруамызт, акәымзар, сан лаҳәшьа убрахь аҩада аихамҩа ааигәарахь дынхон, убрахь сцон уи аухагьы.


Аӡ иагоз анцәа даниҳәа усыцхраа ҳәа, дад, уара ухы уацхраа, унапы-ушьапы ҟьа ҳәа иабжьигеит, – рҳәоит.


Ишудыруа еиԥш, аҭакԥхықәра сара бзанҵы сацәыбналан сымцац, иара абыржәгьы сгәы иҭаӡам.


Мкан зны иаԥхьаӡа имҩахь дыԥшуа, зны ишьҭахь иҭатәоу рахь дааҳәуа игон имашьына.


Нан, нан сыҷкәын, уи ииҳәо хаумҵан, иара уара ушиҷкәыноу еиԥшҵәҟьоуп уи аӡӷабгьы иара дшиԥҳау, – лҳәеит.


Ус анакәха, ауаатәыҩсагьы адәныҟатәи рԥшреи рсахьеи рыла аасҭа рыҩнуҵҟала, шьала-дала еиуеиԥшым.


Уигьы сирбарц акәхап, амхы абжара аҟара ҿаҳххьан еиԥш, даду аԥҳәырхрахь сиеигеит.


Арҭ аԥсуа-аедыгьа ҽыжәла кьаҿқәа, ҵабыргыҵәҟьан, иара зцәажәо иҟазҭгьы, иҟаларын абӷаџьмақәа ҳәа хьыӡшьаран ирынаҭаргьы, убасҟак аҿаҩа дгьылқәа ирышьцылан, еиҳа ашьанҵа мҩақәа ахьуадаҩӡоугьы ԥымкрада ацара зылшоз, зынарха ӷәӷәаз ҽқәан.


Уи ихахәы изқәа инықәсуа иоужьын, икын ахыци ахәымпали, аҳәа иҟәнын.


Абжьас аиԥш дкаууа атыша дахыԥан, ҵаҟа икажьыз Ноурыз илишьырц заҳәа иҩахахьаз аӷа дима, ацаҟьа иаҿҟьа, лахьхьи еибафо-еилахынҳәуа ашәах зҿачы илеиуаз Кәыдры иазцеит.


Сара акласстә журнал астол инықәҵаны баша ажәабжь аӡәы ианиҳәо еиԥш снагылан, абас расҳәеит


Уажәы, уара ухала иубоит, аӡиас дуцәам, арра мариоуп, уҩырны уцароуп нырцәҟа.


Алакәқәа рҳәон иҿаԥхьа икаианы, ирҳәон, еиҭарҳәон, ирҳәоз цқьа иаҳартә уи, дагьаадыртәон нас агәра ирганы иҟам-ианым, дара акала ирыхәоз, иқьышә иқәыркуан, рыцҳа, сызлашам.


Аҵхагә ианахыс, ауаа ԥхьатәахьазаргь иԥхьатәахьеит анысгәахә, сыҩҭыҵын, сцеит сди лахь.


Макьаназы амҩаҟныҵәҟьа уаҩы дысԥыломызт, сара сылаԥш дыҵашәартә еиԥш, егьирахьҟа аӡә дааԥшны дсыхәаԥшуазаргьы уи сара исбарҭамызт.


Ашә акәзар, аҩныҵҟала иӷәӷәаны ишаркызгьы, рыжәҩа наҭан ианагәҭас, ацаԥха ҩаҿҟьан рызегь уахь илыҩнаҳаит.


Нан Наурбеи, ҳшаԥсуаау раҳәа, адгьылгьы ҳара ишаҳтәу рзымдыруазар акәхап арҭ, дааӷьаҵәыӷьаҵәит ан.


Ишдыру еиԥш, аурыс ҳәынҭқар ихаан, зыгәра гам жәларык раҳасабала, аԥсуаа рыҷкәынцәа арра иргомызт.


Ашыц чықьрақәа ирӡывас, иахыкәша Амзара, илеиуеит Бзыԥ аӡиас, ишьқьыруеит иара.


Аӷа снаипер бџьарла дхысын, Маска ҳәа зарҳәо Славик Климент-иԥа Кәыҵниа дихәит.


Абри аҟнытә, Суҳәоит, уареи сареи хаҵареи ԥҳәысреи ҳзеилазар, сашьцәа ишакәым иныҟәумган, ишакәым урзымныҟәан, ҳәа иалҳәеит.


Абысҭа хьшәашәа аашьҭыхны, ала днаԥхьан, иааигәара аӡҭачы иҟаз аҟны днеит.


Иҭаацәа рҟны ихараз заманала иахьидыруаз аҟнытә, убасҵәҟьа, хыччарала, ҽԥныҳәарала илҳәеит Аминаҭ ҳәа ихы агәра аиргеит.


Уи лхахьы илзаагом ари аҩыза аҭеиҭԥш змоу арԥыс анхаҩы ишьа далҵит ҳәа.


Мраԥшь бахәаԥшь иаҿазырԥхауа Ажәеиԥшьаа рылԥха умаз, – иҳәеит Ҟансоу, Мсым Хәыҷы дзызхәыцуаз ихы азымшьҭӡакәа.


Иара хы-шықәса раахыс изныкымкәа-иҩынтәымкәа аурыс ҳәынҭқар ихьӡала ииҩуаз ишәҟәқәа, Нина Дадиани лныррала рҵакы нарҳәы-аарҳәны акәын аҳәынҭқар ишизнаргоз.


Сара саӡәыкны, реиҳа агәкаҳараҿы саннеилак, аа, абри уахатәи аҵх ссир, аеҵәақәа кыдыҷҷаауа изкыду ажәҩан аасгәаласыршәоит, цқьа схаҿы иааганы сназхәыцуеит.


Уаб Ноурыз идунеи иԥсахгәышьеит, аха узааӡаз уабаӡӡеи аб ҳәа дуԥхьаӡоз џьысшьон, ҳарҭ убзыцәашьцәа еишьцәас ҳумԥхьаӡозаргьы


Уи иҿыцыз, исзымдыруаз акгьы иҳәомызт, аха убас ибзианы еиҭеиҳәон, изыӡырыҩра ааугәаԥхартә.


Иара изы еилкаауп, агәаҟра бааԥс иҭадыргылаз аԥсуа жәлар зхыбааз, изхыркәкәааз, рыԥсҭазарагьы, рыԥсрагьы змардахьаз рыдгьыл аҽаӡә изы ԥсадгьылра шазымуа, иара зыԥсадгьыл ырӡны ара иааны иқәлазгьы ԥсадгьыл гәакьа шырмоуа.


Ари сара џьабааны исхызгараны исықән, ахыхра сақәиҭымызт, сушьит, – лҳәан, дара игәхьаалгеит.


Исҭамӡаша хьаак шьҭысхын, ианысҵашаз зынӡа ианысхын, суада хышә хәыҷ сыҩнахеит.


Ҳара доуҳала иаҵахаз уааӡам, сашьа, Кавказ зегь рҵыхәтәанынӡа забџьар харшалан изкыз, згәамчи зхықәки зымԥсахыз, аамҭала ихьаҵыз ҳауп.


Асовет тәыла анҭыҵгьы аӡбахә наҩит Иван Кортуа еиҿикааз, иԥсҭазаара аҵыхәтәантәи амшқәа рзыҳәанынӡа напхгара ззиуаз аҭаҳмадацәа рашәаҳәареи рыкәашареи ансамбль.


Ирҳәоит, зны ахьшьыцба, зны абшьтәа ахыбаҩ еиԥшызшәа, даҽазныхгьы еилкаам ԥстәык асахьа амазшәа.


Сҩызцәақәаки сареи, арҵаҩратә училишьче иҭақәаз студентцәақәаки Аԥснытәи аобком ҳажәлеит Иаҳа ианаало ажәа сзымԥшааит.


Ухы аҭыԥ иқәҟьазшәа уцәажәоит ухала уахьнеиуа ажәҩанаҿ дыҟам ҳәа Анцәа.


Зцәеижь ашәӡы шалсра иалсхьаз, ашәа ахьырҳәо зҽацәызхьчалоз акәакьҭа дыгҿатәан лхы кны.


Абри уеилсыркаарц азоуп сушьҭаланы сзаазгьы, акала акы изазымааиуаз аҳ аҽакала ишиацәажәатәыз дақәшәомызт Отиа.


Сара сҽага аԥыр-ԥырҳәа аҟьара саҿын, аха уажәы-уажәы уахь сынхьаԥшуан, ишызбаҵәҟьо далымҟьандаз ҳәа.


Илоуз азҵаара аҭак уажәакәын даназхәыцуаз, илыԥшаауаз аҭак еиҿкаамызт, лхәыцрақәа еиԥылшьырц, лцәажәашьа дацклаԥшуан.


Ихагылаз дныҟәырцеит, ивагылаз ԥхьаҟа ицеит, аҭыԥ ԥхақәа зегьы нҵәеит, ацҳақәагьы шьҭа иԥыҵәҵәеит!


Аха зегь реиҳа рыцҳарас иҟалаз, исҭахы, исҭахым, згәызҽанӡамкәан изыгәҭасны аӡмыжь иаларыжьыз иеиԥш, уи иахылҵыз аилаҩеиласра саргьы саашьҭнаԥааит.


Иҭҵааны излаҳамам ала, ампыҵахалара ҳзымариамхаргьы ҟалоит, убри аамҭаз абас аҭак ныҟаиҵеит Асланыҟәа.


Ҳазҿыз жәыларан гәышԥыла, Асолдаҭцәа ҳдоумыжьха, Дагьызмаха ҳаиҿагылан, Амца ижәаҳҵон ҳаӷа.


Иҩны ишаауаз мҩашьо, Сузари Маџьгеи иҟанҭаруаз мацараха, абжьасқәа реиԥш Алхас ишьҭахх, аҟыԥсыԥҳәа иааҩнаххит


Сыҟамыз слықәӡыҭны сцазшәа, сшалгара салгазшәа исыргылазшәа акәаԥ, аха схынҳәыхуеит аҵх ду сазцасшәа, уи еимыггоит шьҭа ишаргьы ҟалап.


Хыхь иҟаз Сталин ихаҭаратә культ ҵаҟагьы иарҳауан Арноу иеиԥш иҟаз акульт ссақәагьы.


Аиҳаб ду иаауа сара сызҭаху абри иоуп, амшә симыршьыр иуам, имшәума, ибнаҳәоума, иԥсы иарҭеит, ишьырц ииҭаху сыздыруам, шәахәаԥш ашьҭа дышху, дшашьҭоу иҳәо дҟаиҵоит, арахь ҳампалуп ииршьуа.


Иԥсыда-инхада ҳәа ицоз аибашьраҿы арҭ миааизҭгьы, анкьа шьоукы зыжәла карыԥсахьаз аиааира иара ахала аиааира азгозма, уи баша ажәала акәымкәа, абџьарла, хаҵаус ӷәӷәала, шьакаҭәарала, ԥсахҭынҵарала ианыхьчатәха, ианеиқәырхатәха аамҭазы!


Исзыԥшызи ас санца, схахьы исзаамго, атрышә сасит, еилагеит ҳәа арҭ зынӡа.


Ишыжәбахьоу аиԥш уи ҭыжьуп иахьа уажәраанӡа шәҟәык иузадымкыло ҿыгҳаралагьы полиграфиалагьы, акра-ашьҭра кыр иаԥсаны, ҳамҭас иҭрыжьуа ашәыҟәқәа иреиԥшны, иблахкыганы.


Иахьа хы-мшуп егьымфа-егьымжә сыҟоуижьҭеи, даҿын аччиа, сымчқәа зегьы каԥсеит, снапқәа, сшьапқәа акы сыхәом, ууаҩытәыҩсаны, намыс уманы уҟазар, усыцхраа!


Ас мацара данца иажәра ихьӡоит, ауаҩ бырг иԥҳәысаагара еснагь илҵшәадахоит, ҵеи диԥымлакәа иԥсҭазаара мҩасуеит.


Ирфо иржәуа рымам, дагьҩагылеит Бақьыр-иԥа Ҳараз, араикомаҿ абыржәы аҳәара даҿызшәа, арахә ракәзар, рцыгәқәа рымҭиуазар, уаҳа акгьы рызнымхеит, шәрылгеит, ихшәырҵәеит анхацәа ҳәа санықәгыла, сҭакразы ашәҟәқәа реиқәыршәара иалагеит.


Уи аҿы уара иуԥылоит аԥсуа театр аҭоурыхеиԥш, уи аҭоурых зырҿиоз ахатәрақәагьы ирызку адаҟьақәа.


Анаҩсҟа арҿиамҭа аԥхьажәа излаҳәо ала, абызшәадырҩы аҳәаанырцәтәи даныхынҳә мызки бжаки аԥсшьара ирҭан, Аԥсныҟа дааит.


Рҽоужь идәықәлеит акьатрацәқәа, ишәҭуеит ес ааԥынра, амца рыгхауам ақәацәқәа, иҭбааҭыцәуп рҩнра.


Аԥшьа арҭ иаахалаз зегьы аԥсҳа днарылкааны иҿаԥхьа асаара даахырхәеит, иара Леонгьы игәы инапы надкыланы аԥсшәа нареиҳәеит.


Иҟоу басҳәап, аԥҳәыс, ҿааиҭит Хәаџьа Шьардын, сара сныҳәаԥхьыӡқәа быԥҳа илыхәом.


Лабацәа, урҭ рабацәа иҵырхыз аӡыхь аӡәгьы дахибаауамызт, аха илҭахымызт, уахала убри аӡыхьгьы лбар.


Абра хыхь зыӡбахә ҳҳәаз ахҭыс аныҟалаз адырҩаҽны иқыҭахь иҩныҟа дааит акыр шықәса раахыс Урыстәылаҟа аҵарахьы иҟаз ақыҭаҿтәи аҳ Алма Анчаа иԥа Мзалеи.


Уаанӡа дзышьцылаз ракәӡамшәа даҽа цәак рхикаауан, ихәыцрақәа даҽа хырхарҭак рауан.


Ҳааилгақәар, умыццакын, уеиҭаналагап асахьаҭыхра, – иҳәан, дааччеит агылара аасҭа атәара еиӷьшьаны иаанаԥшааԥшыз аҩардаџ, аха уи иҽахьнықәикуаз анимоу, ибжьы нарылаиргеит


Ҳаи, сылақәа егьрымбо иҟашәҵахьан, мшрак иақәшәаша, ҳәа дыхәмаруашәа ҟаҵаны атрық дыԥо ихьаа хиҽт, ахәыҷқәа имыршәеит.


Аԥша дагеит дшагара, аҵысхә еиԥш, сара аҟәара снықәнаршәын, хаҳәык еиԥш.


Иашаны ирҳәоит, аҩны ааухәозар, раԥхьаӡа уазҵаа уи аҩны зыргыламҭада ҳәа.


Краамҭагьы дымцазар ҳәа лыгәра сзымго аԥенџьыр скылԥшны слышьҭаԥшуан, нас сыбла данхыҵ, сааҩнагьежьит аҩны.


Реиҳа иреицәаз аҵакы змаз асоциализм ҳара ҳҿы иҟан, изықәӡаауазгьы убри азыҳәаноуп.


Абарҭ, иқәҵны ицаз, ахәылакқәа, џьанаҭ дгьылуп амшын нырцә ҳәа зыӡбахә рарҳәаз ад гьыл аҿы ицаны иаахьаз, зыблала избахьаз, дара зыгәра ргашаз уаҳа аӡәы даарықәымшәаӡеи, аҭыҩра иҭакызма?


Дыбзары-бзаруа, зеиԥш ыҟамыз лыччаԥшь, лыбжьы меигӡарахда иныхуа данықәыз иаргьы џьара дамкуа дҟалон, аха еиҳа ихигон.


Бара излабҳәо ала, ауаа ранацәа дыргәырӷьарц азы мап ацәыркроуп рыбзиабара?


Исцәааԥшуа ҳәа акгьы ҵәыҵаҵәахны исымам сара џьаргьы, Хәырмелаӡе иҟынгьы, уара уҟынгьы, даҽаџьарагьы.


Иауазар, даҽа ԥыҭракгьы ҳнеивысааит, – сҳәан, аха ишсыцҳара иаасҿагылеит уи, сымшаҭаӡо.


Симагьы иааимылԥаан, ихьӡ, ижәла, ашәҟәы ахьӡ уҳәа аттаҳәа лылаԥш лархылгеит, инарҳәы-аарҳәны днахәаԥшит, Ӡыкәыр днеиҿаԥшит лыблақәа ԥаса еиҳа аҭԥхаара иалагахьан!


Саҭабымҵан, быблақәа срыкәыхшоуп, сбыҳәоит, саҭабымҵарц, сара сҵыхәала ибацәҳауазар, ичҳа саҳаҭыр азы.


Арсоу цәаҳәа заҵәык ала ишшапаӡа иҟоу хаҿсахьаӡам, зеилазаашьа акыр иуадаҩу аҟазшьа ныҟәызго аӡә иоуп.


Ақырҭуа хҵәацәа Аԥсныҟа ирхынҳәтәуп ҳәа шырҳәо, ҭоурыхла ажәытәӡа аԥсуаа зқәынхоз ҳадгьылқәа шәыргьежьыроуп ҳәа ҳзықәгылар хьыӡрацара ицаз ҽадаиала ддыргьежьт ззырҳәо иақәшәоит.


Уахык ацәымза хәыҷы астол инхәыҵакны иҩасыркит, арахь алашара рбарҳәагьы сшәон.


Акымзаракгьы, сгәы ирӷәӷәарц мацаразы иҳәеит Бадра, ҳазҭагылаз ашәарҭа алеиҵәахырц, ишыдыдуеиԥш қәа ауам.


Сара џьара сцоит, аха лассы сзымааргьы гәыбӷан сыбымҭан, ҳәа аҟызхьча иԥҳәыс ус леиҳәеит.


Ачҳара цәгьоуп уԥсадгьыл аиҳарак аӷа импыҵахаланы, уара уи чҳаны укәаԥӡа атәара, аха агәыԥжәара мацара аҽаҭатәым, амҳаџьырра зыхҟьазгьы ҳхаҿы иааганы иҳамазароуп.


Ажәакала, ирацәан аибашьра ашьҭахь амузеи аҿаԥхьа иқәгылаз ауснагӡатәқәа, аха ҳара иаабон Аԥсны аиҳабыра зҭагылаз аекономикатә уадаҩрақәа.


Алашә Евдемонгьы уаҟа дахьивагылаз уажәы-уажәы дҵаауан, ажәылара иалагахьазу иаламгацзу еиликаарц.


Ахылаԥшҩы дгылеит, иҿы-инапы иӡәӡәеит, шьҭа астол дырхиоит, – иҳәеит уа игылақәаз руаӡәы.


Дшыҷкәыноу иажәыз убри иоуп ишәарҭоу, игәы анышла, нас, инасыԥгьы ажәуп.


Зегь ҳашьҭызԥаауа, шьарда зымчу Ари аԥсҭазаара ашәа исызҭымкаауа, Исызҭымкаауа сгәаҵа иҭачу?!


Лад уажәы-уажәы дааҭгылон, зны-зынлагьы, ишьаргәыҵа иаҵаҟыжҟыжуаз асы ашьҭыбжьи иареи ааизынхон, араӡын саба зқәырҳәҳәны, ублақәа шыԥаҟьԥаҟьуа рхәыцқәа еилазыршәуа, иаԥхьа ишьҭоу асы еимидон, аха дыҟамызт Папаса, игомызт ибжьгьы


Урҭ зегь уажәы ара еиқәысыԥхьаӡоит ҳәа салагом, аха Аԥсны Аџьынџьтәылатә еибашьра атема лымкаала ихҭакны иҳамазароуп.


Ихы наиқәыжьшәа иблақәа ҭраа дызхәаԥшуаз аҳаҭгәын ҿыц аҟны, ҭоурых хҭысла иҭәыз, ԥсҭазаара дук анышә ақәԥсаны иахьхәыҵаҳәҳәаз ихьааха ицран.


Сыжәлар рзы имԥсуа ашәак аԥысҵарц, ашәа, аусура, ақәԥара, анхара згәаԥхо!


Еиваҩуа инеиуаз ахьтәы хаҽрақәа, алашьцара ԥырффа, абааш зҵачаԥаз ахьатә кәасқьа иаҿалашон.


Убриазоуп Таиф Аџьба ирҿиамҭа ҿыцқәа рцәырҵра аԥсуа ԥхьацәа гәык-ԥсыкала изрыдыркыло, хшыҩзышьҭрагьы зарҭо.


Ҳазыхынҳәып уажәраанӡа хыхь ҳазлацәажәоз иҟәымшәышәӡа иҟаз ақалԥадқәа, иқәыршә-мыршәны инсылҭа, хыхь исҳәаз, шәгәаласыршәап


Ԥилҭа хҭышшак ала Амза еихсуазшәа, агәаҩ-агәаҩ ааҭнаргеит Рашь иеҵәа хьчала Дамшә.


Уимоу, иара Баграт Ахԥатәи ихаҭагьы иуасиаҭ ажәа инықәныҟәан иԥсҭазаара даналҵ иан лывараҿы анышә дамардеит.


Зиа Кадыр-иԥа Долиӡе ҳаштурман еиҳаб ҿыц, ихымҩаԥгашьа, ихымхаԥагьашьа Крылов иҽаҩрадаӷь ацә зҽаҟаразтәуаз, ааугәалаиршәоит.


Сыблацәақәа неиқәысыԥсон, ахәыцра ҩышьыра сынҭанагалон, сахьтәазгьы сыштәазгьы схашҭуан, стаатиуа схәыҷраамҭа сазкылсуан, сан лсахьа ашьақәыргылара иара убраантәи саламгакәан ԥсыхәа шамамыз еилкааны.


Дад, рахәгәарҭак, иуасҳәарызеи, Хлаԥшра рзула, Насгьы иуцу уҩызцәеи-уԥызцәеи Раҳаҭыр бала!


Ахаангьы сбааш издәылымҵуа иҩнахеит Лаҭа ҳаӷацәа икарыжьыз аҳаирплан иҭаз асабицәа рыҵәаабжь, анацәа рыҳәҳәабжь!


Сара, анахь-арахь ҳәа акәымкәа, иӡбны, ихҵәаны измаз сакәым, ақыҭа зынӡа изҭахӡам, амаршәа акышьа ззымдырӡо уаҩы дааиқәшәаргьы, адунеи ахааназы, иԥсы изалымхуа агьама ииркып!


Гринпис аус рыцнауеит атәылақәа реиҳабыреи жәларбжьаратәи аҳәынҭқаррабжьаратә еиҿкаарақәеи (ООН, ЕС, ЕАЭС). Ари аиҿкаара Урыстәылатәи аҟәша адиректор, Урыстәылатәи Афедерациа Ахада иҟны иаԥҵоу ауаҩы изинқәа рыхьчаразы Ахеилак далоуп.


Афоризм аҿы ахшыҩҵак ду икьаҿны, ажәақәа маҷны иақәырӡны, еилацаланы, игәылыршәаны иҳәоуп.


Аҟәа аеропорт аҟны аус аазуа зегьы, аԥсуаа, ақырҭцәа, аурысцәа, ҳазегьы ҳаилыхо ҳаилахуп, исзымдырӡо аԥсуаагьы рацәаҩны иҟахуп.


Аӡы адлаԥса зҭыԥқәа ирхыҵны, иқәыԥсычҳауаз Зоу ду аҿаԥарахь ииасхьаз ахьшьцәа еивасны ҳашҟа иаауан.


Ус аԥсыӡкцәа руаӡәк, ани жәбома ҳәа, амшын ахь инапы наирхеит.


Издыруеит уажә дшыҟоу изҳәаша сыгәшәа, аха ахәра хтуеит унакьысыр сбызшәа.


Ус акәгәышьами, нан, кәырбанс сызмоу, аха ҳара ани аби ҳнап иангәышьоузеи, иаҳуалу рааӡара ауп.


Рыцҳарас иҟалаз уи ашколаҿ акәӡам аҵара ахьиҵо, избанда илеишәа бааԥсуп.


Урҭ зыбла ихгылозаалакгьы, шәарҭарак ааҟалацыԥхьаӡа аԥсуаа рхәышҭаарамцақәа макьанагьы иреиқәырхаганы ишыҟоу ала ҳгәаҳҽанырҵоит.


Иҩны амца еиқәиҵаӡом, ахьҭа данаклак, агәылара дцаны, иҽырԥханы даауеит ҳәа алаф илырхуан.


Ус егьа иҟаз, са иансоуа, иаҳҳәап, ихьанҭоу акы ӡбатәыс, дҩызаз, дықәлаз, аҭаххар дсуаз, сыԥсаҭыҩрагьы илызкыз, са сан лажәақәа аасҿагылоит


Иаӷацәа апапцәа, аамысҭцәа роуп уажәы-уажәы имақаруа, дабанӡазцо, иахьа акәымзаргьы, уаҵәы ҳаԥсы даҳҭап, ипара абаҳбари ҳәа ишьҭоуп, иахьахәҭаз ицәгьа ҳәаны, ажандармцәа иԥшаара иазыркит.


Ибзиоуп, аха иугозаалакгьы гашьас илуҭои, умашьына ыҟам, уҽи-укәадыри ыҟам, – сҳәеит сара, шьҭа агәаарахь схы рханы.


Александр Мақьҭаҭ-иԥа Ҭариа Аџьынџьтәылатә еибашьра Дуӡӡа иазкны иҭижьхьоу ашәҟәқәа рыла аԥхьаҩцәа деицырдыруеит.


Салагылоуп ари амш сахӡыӡо, иеилагьежьуа еилоуп уи иамыртәаз, сылаԥш дыҵшәан, дыҟаӡам исыццо, дцахьоу сшанхашәа сшыԥшуаз.


Аха урҭ зегь зиҳәо, изиҭаху еилкаауп, уи агәра ҳхадырҵоит аҵыхәтәаны иациҵаз


Мыч ҳамамкәоуп уи ҳара ҳшаԥылаз, уара идыр, нас, агәыҭҟьа ҳазыргаз.


Даақәгьыжьаан лара ашкол ахь дцеит, Амра уа дыҟан еизарак рыман.


Сеилыбкаауеит бара ажәада, аха изалшом исымҳәарц, баша сгәырӷьо сгәы сажьозар аҵкыс, еиӷьуп ажәак саҳарц.


Сара сеиқәхагәышьеит, аха схы иахьагьы изысшәиуа, убри ажәыларахь уара умцартә иа хьысзыҟамҵаз азы ауп.


Анс акәу, арс акәу, иара дызлиааз аԥсуа жәлар ржәытәи, рҿатәи, раԥхьатәи рԥеиԥши азхәыцра, ахӡыӡаара иазкуп дара зегьы.


Аҭыԥантәи афеодалцәа рӷьырак Ҭырқәтәылаҟа рхы кыдын, даҽаџьоукыхгьы аурыс ҳәынҭқар имаҵ руан.


Апартиа уи инарҵеит акласстә аӷацәа ирҿагыланы ақәԥара мацара акәымкәа, аџьанхаҩыжәлар рыхьчара.


Харабӷьара ашҭа иқәыз акәытқәа, Дес дшаацәырҵыз еиԥшҵәҟьа ргәырӷьабжьы ашҭа анҭыҵгьы инаҩуа еибарыҩны лара лышҟа еихеит, хара иҟазгьы, егьырҭ акәытқәа рҟнытә адырра анроу, адгьыл рацәак рҽаҟәымгацәакәа инышьҭԥрааны рҿаахо, акәапа-сапаҳәа лыкәша-мыкәша рҽынкарԥсеит.


Ииашоуп, раԥхьатәи иажәеинраалақәа реизгаҿы имаҷымкәа иуԥылоит сахьаркырала икәадоу, цқьа имшәыц ахшыҩҵакқәа, аха иара убас уаҟа иумбарц залшом иааиџьушьаратә иҵаулоу, ҟазарыла еиҿырцаау ажәеинраалақәагьы.


Аҩымҭаҿы иналукааша аҭыԥ ааннакылоит, зыԥсы ҭоу ак еиԥшҵәҟьа ашәҟәыҩҩы дзыхцәажәо жәлар рдоуҳа амч, символк аҳасабала иагәылсуа аԥсҳа иҽыхәа, аԥсҳа иӡыхь уҳәа рсахьақәа.


Баграт Шьынқәба ҳара иаҳирбоит иҳаҩсхьоу, акыр ахара инҳажьхьоу, иахьа иҿыцӡаны ҳаԥхьа иааины иаақәгылоу, уаҩы дызҿыԥсааратәы иҟоу аԥсуаа рқьабз, рҵас бзиақәа рхаҵара, реиҩызара џьара малырк змаӡам уҳәа убас егьырҭгьы.


Аибашьра аԥышәа змаз Скасси иахәҭаны имбеит, хыԥхьаӡарала реиҳа зымчыз аҭырқәцәа рҿагылара аҽазкра, геральдогьы убри данақәшаҳаҭха, аҽыԥхьакра еиҳа еиӷьны иазырԥхьаӡеит аҩыџьагьы.


Уи Платон Иван-иԥа мап ацәикит, аныҟәара сылшом, акыр сымч маҷхеит ҳәа.


Мҩаҿыцк ахь, бзиа збаша амҩа ҳақәлап, зегь ҳаицыз, бзиа збаша, бзиа зҳәаша, иаҳҳәогь иаауагь зегь акыз.


Иара уажәы мчыхараҳәа акгьы имамызт, хыхь дыргәамԥхеит, имаҵурақәа дрымхны дыҟан.


Тира иуеи, Тира идыри, Тира инхареи, иҽи икәадыри, ицәамаҭәа, икәымжәы, икаба, ихҭырԥарқьақьа, имаҟа, иҟама, уабаихәо иуапа хәбаба


Аӷацәа рахьтә Ҟазылбақь еиҳа иҽиҟьоит, ицәыӡыз аамҭа бзиахә дазхьаауа иҳәоит


Асахьаркыратә жәа амч ҵарны иныруан, иахьаҭыԥу игыланы, асахьаркыратә еффект бзианы ианибалакь, иҷыдаз гәахәара дук инаҭон.


Аԥсышәала иҩу Беигәаа Омар инапылаҩырақәа акьыԥхь разырхиара ҳшаҿу лдыруан аҟынтә, аҵарауаҩ дуи лареи русеицура атәы зҳәо ари аусумҭа адиалектологиатә лабораториа архив иазынлыжьит.


Арда Ҭамшьыгә-иԥҳа ахәыҷқәа рсиа зныз ажурнал анаалыртуаз аамҭаз, иаргьы дкәанызануа акласс ашә даалагылт.


Ажәытәанӡа ҳалацәажәарым, аха ажәаатәи ашәышықәса инаркны иахьа уажәраанӡа урҭ, мрагыларатәи ҳгәылацәа ацәгьара иаҳзырухьоу ҿык-бзык иазҳәом.


Алҩа зхылымҵуа мца зеиқәылом рҳәоит, уцәажәашьа злаҟоу ала, угәы мцак ҭашны ишыҟоу ҩашьом.


Абарҭқәа, еицырдыруа афактқәа зысҳәо, изыхҟьақәаз аҳәара иаҭыԥым, аха афакт фактуп.


Ашыц лабашьа аԥса ахарсын, џьарҵас аҿаҟәарсҭақәа анӷӷала, асаба ақәԥса, алҩақ алсны, иубоит аԥацхаҿ иара ахала.


Таиф Аџьба раԥхьаӡа иргылан дпоетуп, иара ииҩлакгьы зегьы сыдыскылоит, – сҳәан, сгәырӷьаҵәа ашәҟәы сыманы сцеит.


Ицәарсысуан аҵых ааҿарҳасуа, шьаҿа аашьала инагәагәо, ахәы ҳақәтәан аԥша хьшәашәа ааҳасуа, инеимдо аҩызцәа ҳабжьы рго.


Изурызеи сара ахәаша сгәабҭарцаз, цқьа бнахәыцны, сара исҳәо хы абҭарцаз?


Анааилашәшәоз, Даниа ақәцә акәаҩра ҳнахыкәшан Скагеррак ҳашьҭахьҟа иааныжьны, ҳааҳәны Категат ҳлыбжьалеит.


Ҟарҟарашвили, иԥсцәагьы иеибашьцәагьы иманы, Қарҭ днеир ауп иабџьари ирратә техникеи зегьы имырхуазар акәхап, нас уи Шеварднаӡе диԥылар


Ермола-иԥа зыжәлаз уи ихьчаҩ, ауаџьаҟ аҿышәҭ даԥырагыланы, Маан Тычеи уи иашьцәа аҩыџьеи дрыҳәо далагеит, аполковник Кониар дрымшьырц, деиқәдырхарц, уи азы аҳамҭа дуӡӡагьы шшәоуа шәдыруаз иҳәеит.


Аха сахьиз еиӷьу нхарҭа збаӡом, сынхароуп уи агәеисра сшалоу, ан лгәыҳәԥыхшеиԥш, уи ауп сзааӡо, уи ауп схәыцрақәа зегь зыдҳәалоу.


Ишаабо еиԥш, ари астатиа еилыкка ианыԥшуеит Дырмит Гәлиа инапы злакыз аусқәа зегьы рҿы аҭакзыԥхықәра ду шимаз, ижәлар заҟа дразны дырзыҟаз, рыцәгьеи рыбзиеи дышрыхӡыӡоз.


Убри, иара дшыҟаҵәҟьаз акырӡа иацҵаны, аԥшреи, асахьеи, иҟазшьа ссири зегьы иҭо, лара лхы-лгәаҿы илшаз дышизхәыцуаз, мчык лыханы диднагозшәа, Мырзаҟәыл днаивсны, лымҩахь лҿыналхеит.


Абри аҩыза, гәаартыла, бзиабарала аизыҟара сара исымбац зегьы-зегь рыла, са сахьцахьоу џьара ныҟәара.


Ицәгьоума, нас Аԥсны иаку ҳәынҭқарраны иҟаларц сҭахызҭгьы, аԥсуаа зегь наҟ-ааҟ рыжәҩахырқәа еибаркны иаагылар, мыч думи, усҟан ирҭахы-ирҭахым, имҵаа-имԥшаа иабалак Ҳаԥсадгьыл изалаломызт, изалахәмаруамызт, ршьапхыцгьы ирзаргомызт.


Асудқәа арҭ ианырзыӡырҩы, асудқәа дара инеицәажәа-ааицәажәақәаны иҟамзи, анҭ ҩдәылцаны дара аус иалацәжәошәа ҟарҵан, егьин, шьҭа шәлеи!


Ус акәымзар, ебаҟоу ҳауажәлара, агаҿа иаркны шьхнхыҵынӡа, унацәа узлыламҵо зла иҭырҭәааз?


Аԥсырҭ ихьӡ цәыргазҭгьы Аргонавтаа арахь раара иазкыз еиддыргәагәалаз ахыҭҳәаақәа зегьы хыла-гәыла еиланаҵон.


Ижәдыруаз, аԥсык иадамзаргьы зышьҭахьҟа ихьаҵыз, шәыргәындарак аазырԥшыз зегьы, инаргәыдҵан иара уаҵәҟьа ишаҳшьуа.


Дагьаахьаҳәт, акы шихьыз удырратәа инапқәа иԥҳәыс лахь иааирххан, даанхеит, арҵәааҳәа ибжьы наиргеит.


Уи змааноу убри ауп, уажәы аҷкәынцәа азхара ҭоуп ашкол, уи иамцхәны аӡәы дрызрыдкылом.


Амра ҩыҵхахоны, ҳамҩақәа аартын, аха атаможникцәа лымҳаҭасқәак рымазар акәхарын, ихынҳәны еиҭах џьоукы ркаиутақәа гәарҭон.


Апоезиа иаша есқьынгьы аҽазынкылом абри иԥсабаратәу амчымхара агәынгара мацараҿы уи ааихсыӷьрада ицәқәырԥоит, еилашуеит, иқәԥоит, изҭамӡо адунеи аҽынҭакӡаны еиқәтәашьа амаӡам.


Ҭамаз урҭ иреиҳәашан Разан џьаргьы дшымцацыз, ара акы дыннакыланы дшыҟоу, аашьышь еиԥш дхәыҵаланы иуадақәа дышрыҩнатәоу.


Иҟалап, ҩада мшынк аҟны уины ма даҽа дгьылк аҟны ухашәада-хы умбо уҟаларгьы, аха шәынтә еиҳаны насыԥ имоуп зыԥсадгьылаҿ зшьапқәа баӷьаӡа иқәгылоу ауаҩы.


Ааԥын ԥарԥалыкь еиԥш, лабду диваԥырԥыруа, абант ҟаԥшь лхы иқәҿаҳәаны, лымаҭәақәа агәилшәҭқәа ирылхны иԥазшәа, лшьаҵа ҿыцқәа лыҵыҷҷаауа, аҷҷаҳәа лабдуи лареи ишеицәажәоз шьыжьымҭанк ашкол ашҭа инҭалт.


Афашистцәа раԥхьа ирԥылаз аидарамҩангага Александр Сибириаков бзарбзан хәыҷқәак ақәгылан аҟынтә, иадырҵеит абираҟ илахарц.


Ари апоема рыхьӡынҩылоуп зықәра иахьымӡакәа иҭахаз, хьӡы змаз аспортсменцәа Владимир Маани, аԥырҩы, адунеи ачемпион Азиз Аҩӡбеи.


Сахьаагылаз сгәы скыдхо, сахьаазымтәаз иантәатәха, сыҽкасыжьӡарым ҳәа ҿыцха џьара сдәықәлахуеит сеиха.


Уи алитературатә хәылԥазқәа иҽрылаирхәуан, лассы-лассы аџьажәлар рҿаԥхьа дықәгылон иажәеинраалақәа рыла.


Абар-абар хыла ижәлоит, деиҩыҵәҵәа-еихыҵәҵәа дықәнаҵоит, аха иара дахьгылац дгылоуп, иҽирҵысӡом


Асаркьа еицаҟьа еиԥш иҟоу аҭоурых наҟ унаханы уи ауп аиӷара ҳабжьазҵаз ажәытәтәи аҭоурых ҭҵаа.


Аха урҭ рацәак аӡаҵаҟа инымхаӡеит, избанзар иаразнак Хасик иҭыԥ гәаҭаны иҟаҵатәын.


Сара исмаҳац, сагьамыԥхьац шәҟәыкаҿ аибашьра аҭоурыхаҿ, аӷа иабџьар имхны иара уиабашьуа, иикыз автомат, нарҳәы-аарҳәуа дахәаԥшуа иажәа инациҵеит Мирод.


Бара быҷкәын иныхахә дамҵамлеижьҭеи кыр ҵуеит, аныҟала аԥсра аныҳәагатәқәа қәнагала ишәызныҟәымгазар ҟалап, шәазҵаа анырҳәа, сангьы аҟәыдԥацәа дрышьҭалт, ирылҭеит илымаз


Сара амшынахь схы аасырхеижьҭеи уи иаҟара ааӡара, ауаҩра, адырра, ақьиара, аиҩызара уҳәа злаз, излоу макьана каԥдан сиқәымшәац.


Аҽқәа раӷәрақәа ркьаҿны икны, наҟ-ааҟ иеивагыланы иахьааиуаз, митәык дырцәыхарамкәа дрышьҭан Ҳабыџь иҩыза, Хьыкәыр лахь ада ԥшырҭа имамкәа.


Иаб гәышьагьы ус акәын икрыфашьа шыҟаз, – лҳәеит нанду, лылахь ааиқәҵаны.


Иахьныҟәо сыздыруам, иабо, иаҳауа, ҵхабжьону, шьыжьу иааԥсаны ианаауа, изгәаҭом аӡәгьы, зегь реиҳа иласуп.


Хәылбыҽхак азы Хаҭыџьа аҩны даныҟамыз инақәыршәаны, лчамадан ааиҵаҳәаны дындәылҵны, дцеит Асиа даҽа ҳаблак аҿы шьоук рахь аанҿасра.


Аха ирыздырӡом уа шуакәым дара ҭазырхо, баҩхатәра ахьрымам ауп рыԥсы еилазырхәо!


Ус еиԥш иҟалеит аҭоурых аҟны, аетносқәа лассы-лассы дара рҵакырадгьылқәа рҟны акәымкәа, егьырҭ атәылақәа рҟны инхалартә еиԥш. Уи зыхҟьаз аибашьрақәа, аҳәаақәа реиҭакра, аимпериақәеи аҳәынҭқаррақәеи рхыбгалара, аԥсабаратә рыцҳарақәа, аекономикатә кризисқәа уҳәа роуп. Абарҭқәа зегьы ажәларқәа ԥсаҟьаны адунеи иаланаԥсоит.


Иаха уаб неиҭамҳәа ԥхыӡла деиҭазбахуан, нан, снапы ианиҵаз уасымҳәар ахраҭахь саргьы неимҩа соушам


Абри ашьҭахь еиҭах ԥыҭк анца егьи ани аҳ леишәаҟәгьа дгьыли жәҩани рыгәҭа ахькәу сышәмырбар, шәынсырҵәоит ҳәа ааицҳаит.


Ганкахьала, урҭ аԥҵамҭақәа рҿы иааирԥшуеит аӷа хәымга ицәымӷра, уи игыгшәыгратә ҟазшьа, поезиатә ажәа џьбарала дрықәӡбоит аԥсуа жәлар ашьаарҵәыра илазыргылаз аӷацәа хәмгақәа.


Иаашар урҭ ирыцынхо ақырҭцәеи дареи еицхырааны рыҩны ааҵраҿы, амандаринаҭраҿы иржуеит.


Аха ҩнқәак макьанагьы ихәхәаӡа алҩа рхылҵны, алар еиԥш ииашаӡа ажәҩан ахь ицон.


Иҩналаны акрышырфоз, ҳделегациа ирышьклаԥшуаз ақырҭцәа уаҟагь иҟазаарын, рааигәара итәаны апровокациа рылырхырц иалагеит.


Аха иабабдыруаз, иабабхәыцрыз усҟан бара абырсҟак иқәыԥшыз, абырсҟакгьы ззинқәа кьаҿыз, ба беиҳа зхыҵуаз, ба беиҳа збахьаз бабгьы изымдыдырзар, амалахазгьы ихахгьы изаамгазар!


Изакә ныҳәаз иҟаз игәалашәом, аха ныҳәак ыҟан аҽны, аконституциа иамшзу, иааирак иамшзу, ажәакала, Аполлон Мириан иԥа игәы зырԥшаауаз акы ыҟан, убри иназкшәа, ахаан имыргәырӷьацыз ахәыҷқәа ааиргәырӷьарц иҭаххазаап, аԥсшьара иақәыршәаны адәахьы даадәылҵын, еимбӷьыжәаа ашҭа иқәыз ахәыҷқәа ибжьы нарыларганы иааизигеит.


Агәарԥ ахь уаннеиуа уаб игәы умазааит, уаныхынҳәуа, сҟамчы ашьҭыбжь ушьҭыбжьзааит.


Дара аҳазарқәеи қарҭлиааи реизыҟазаашьақәагьы аханатәгьы иҽеимызт, аиҳарак арабцәеи аџьамқәеи уаҟа ирҭатәаны, устәи арахь иахьрыжәлоз, зны-зынла дара рыцхраауама уҳәогьы иахьыҟалақәоз рзы.


Ажәала аҳәара мариоуп, унапы аҵаҩны ашәҟәы ашьҭаҵара, уи иаанагоит азашшра, насгьы ҳабашшуеи?


Уаҟа, иҩызцәа дрыҵамхакәа, Аҵара иҵауан, Аҩны даар раԥхьа иурокқәа Ҟаҵаны дцауан.


Уареи среи уаҩы ҳазлеидикыларызеи, сара иаҳа схаауп, уауаҩгьы иаҳа сеиӷьишьоит!


Абжьааԥны, иаҳжәуаз, еиҳараӡак ҳан абысҭа анылуаз, уеизгьы-уеизгьы иаагатәын аӡыхь аҟнытә.


Нас ани иааргаз ишылбо ачаиник ца амаа ббарфын ҵкы акалҭ ала искуеит ҳәа балага.


Иабхәында Барџьиль-хан изы аҳәачаԥақәа ҩбеи, аҟамеи, шеибакәу раӡныла иқәҵаз амаҟеи, ауапа хәдыши, аххьа хҭырԥеи ааигеит.


Карпуша уакәхап ари иӡамҩа зыршәытаз, аха егьаурым, иԥсы шҭаз даажәгеит.


Афбатәи ашәышықәсазы, ари дук идуцәамыз хырӷәӷәарҭан, иара аҩнуҵҟа еисырла ихыбыз абазгаа рҩнқәа еидырӷәӷәала игылан.


Ашьҭахь лакәҵас аӡәырҩы ирҳәоны исаҳаит, ҳара хаԥхьа Осман захьӡыз аублаак абра дықәнагалахьазШеиҭан ақынҭысы!


Иара аухантәарак аҵкыс иаҳа иазыцәгьан, аԥшәма адәахьала ашәаҿ ишьҭабжь ангалак инаркны дыҩналаанӡа изыԥшра.


Инеихьишьааихьишьыз абӷьыц еиқәаҵәақәа ирыбзоураны акәӡами ҳраион аҿы иреиӷьыз аҵеицәа, ақәԥаҩцәа, аиҿамсқәа иашаҵәҟьақәа руа-рдыхә ыҟаӡамкәа атымитыша изҭаҳаз!


Аобком аҟнытә ахьысҳәаз акәхап, али-ԥси рыбжьара Сӡырҩуеит иҳәеит Архип Мирон-иԥа.


Аха, зегьакоуп, Таиф Аҟәа ақалақь ихала даларшәын, иҭыԥиҭышә, инхашьа-инҵышьа, дшыҟаз уҳәа рацәак ахылаԥшха рымамызт.


Агәашә ааигәара, алраҿы рырахә надыртәоит, аҳәымца анеиқәырҵалак, арахә уаҟа иааныжьны, дара аамҩахыҵуеит.


Мшқәак лгәы ԥи жәарц, еицәҳаны еиԥырҵырц, телефонла илеиҳәон иажәар хәмаррақәа иреицәаз руак, бзиа избац бзиа избоит, бзиа иббац бзиа иббозар ҳәа.


Акакала иаартны ҳрыхәаԥшып дара зеиԥшрақәоу, ишеибыҭоу, еиқәыршәашьаси еилазаашьаси ирымоу аабап.


Сыԥсҭазаара сышьҭахьҟа иныжьны, скарауараха сықәлан сшаауаз, саахықәгылеит тышан ма иӡыжьны


Иаура мыцхәы идуӡамызт, аха ижәҩахырқәа ҟьаҟьан, иӡара пан, ихы-иҿы иаазыхәхәашәа иҭәын.


Уажәы-уажәы лыбла иахгылон иаби иареи реицыхәмаррақәа, еилаҵәаны ргәыдеибакыларақәа, ллымҳа иҭасуан реицәажәабыжьқәа, рыччабжьқәа


Ахәыҷқәа, уаанӡа аԥсуа телехәаԥшраҿы Амшеикәшара аинформациатә дырраҭарақәа анцоз ҭынч иртәаны исзахәамырԥшуаз, уажәы азҿлымҳара ҟаҵаны, ҟыт рыхәламшәо иазԥшуан.


Наҟ-ааҟ иқәгылоу алымқәа руак зшьапала агәылшьап зырҟьыцуа, ауахәама амч иадыргоуп, егьи зхы-зҿы раҳаҭӡа зԥацәа зҵартәаны иқәгылоу анра, ааӡара иасимволуп.


Сааигәа баныҟам сыбла еихаччом, ма исҳәо сҿашәонда еилгаӡа, агәашә ашәымгьаргьы ашьыжь изҿыхом, аҭӡамцқәа зызбозеи иҭшәаӡа?


Аиашазы исыхьҵәҟьоит, акыс Баҭым ҳаныҟаз, профотбор санахысуаз окулист-аферистка, аглаукома аҩбатәи астадиа умоуп, ус ианысҵар аӷба уақәырхуеит, ручкак суҭар иасырбаӡом ҳәа илҳәаз сгәы еихьнашьуан.


Аҟәа ақалақь еиуеиԥшым акәакьқәа рҿы аԥсуааи ақырҭцәеи еиҿагыланы аиҿахысрақәа ирылагеит.


Гыртәыла аҳ уи ихы иархәаны, аҳәсеи ахәыҷқәеи роуп дызиааиз ҳәа узырҳәар, усҟан иухымӡаауа ахьӡ ԥшада узынхоит.


Жәыжәлас иаҳнаркыз егьыҟам, аха ари аӡынразы кәац хәыҷык ҳҿанаҵеит Буиан.


Хыла уара уажәы иузышьҭымхуа иӡбахә аасаҳәишь, нас егьырҭ ртәгьы ҳналацәажәап.


Ҩба саҳәо, тәамбашақәа иансывоу, иара аӡәк иоуп сзацәажәо са дсыцрымшәац, аамҭа гәырмаҷга аҟырҟы-мца иҭысыз, зиаша кырынтә ахәра зыннаҵахьаз.


Зыҟны днеигаз иабаӡӡеицәа, азныказы анхаҩ ҭыԥҳа дышԥааигеи ҳәа уамашәа ирбазаргьы, ԥыҭрак ашьҭахь рыԥсы дырзалымхуа, бзиа дырбо дҟалеит.


Иҩымҭақәа ҭыҵхьеит иара убас англыз, аиапон, аиспан, аполиак, аҭырқәа, аерман, аестон, алатыш уҳәа егьырҭ абызшәақәа рылагьы.


Уажәгьы иибаз еиҭах, ибжьгьы ихәланаршәит, дахьыҟоу иҟаиҵашеи, акгьы изымдыруа даргачамкит.


Жәытәӡа аахыс аҳратәра мчра еимакны ауаа зқәнибарҵәо ари атрон-тәарҭа уажә, аԥша ақәшәшәо, ус ахала иҭацәӡа иԥшны игылан, иахьынтәкылԥшуа узымдырӡо, зылаԥш ахыз, изыхьчозгьы рацәаҩын


Уа дахьнеиуа, ашьтәа шьны, агәыла-азла дрыԥхьаны, аԥшәма ауаа адгаланы ҳаҭыр лықәиҵон, еицыз аҳамҭақәа рырҭон, анхәа еиҳа днарылкааны.


Уи аԥҳәысгьы, дразӡазшәа лыгәра згеит, аха зегь башан, лыгызмалра сылмырбеит


Иахьа шьҭа хәыҷы-хәыҷла аԥсшьаҩцәа аауа иалагеит, иаднакылоит, аха урҭ ишахәҭоу еиԥш рымаҵ ауреи аԥсшьараз аҭагылазаашьа бзиақәа рыҭареи рзы даара иманшәаламкәа иҟоуп.


Тәым ааӡара ирҭииз асаби, иажәа инациҵеит иара, дзааӡо сани саби агәакьақәа роуп ҳәа дшыҟоу, ианизҳалак, уани уаби ҳара ҳакәӡам, урҭ хараӡа дгьылкаҿ иҟоуп ҳәа аниарҳәалак ихы ахьигара изымдыруа дықәхоит.


Аха иқәырҳәазаны ишнаргоз, ашьапқәа анамыхәа, ицәырнагеит иахашҭхьаз аԥышә уи, аӷәы иқәчаԥаз ацәа иҩаланарҟацан, иаангылеит


Аха аӡын егьа аҽарӷьыргьы, зегь акоуп, ианаамҭоу аԥсабара иаҭамаарц залшом ааԥынра.


Зны уи амчра зегьы зымпыҵаку, илымпыҵлыжьырцгьы згәы иҭам, лымчра лымпыҵырхыр аҵкыс, илыхшаз ҭахар рыгәхьаагьы зымкуа ԥҳәысуп, аха даҽазных, анра-аԥара иацу агәыбылра, ан лцәанырра дҿанаҳәоит.


Аԥсны Асовет мчра анышьақәгыла ашьҭахь ԥыҭраамҭак аҵара ус азы жәлар Ркомиссариат Наркомпрос дахагылан.


Ашьыжь ақәоура иалаган, аха уажәы уи иаҟәыҵын, амра ахаҿы ааԥшуан.


Шәара ҽырҟәыш ҟаҵаны шәхы дшәырбоит, сара ҽыргаӡа ҟасҵоит, уи азоуп сара сзалырхуа, – иҳәан, иаалырҟьаны иааихәыцыз иажәа ихаҭа убысҟак игәы иахәеит, ҳаҵкысгьы дарччеит.


Абас аӡәаӡәала иқәгылашаз зегь анцәажәа ашьҭахь, агәырӷьаратә еилатәара хыркәшан азал иҩныҩуаз ар рмузыка абжьала.


Қьасагьы лагатәы ауимахыз, иӡлагара аӡы кын, иаргьы иламгәа ҭаҿаҳәа дтәан.


Ҩынтәҟагьы аԥенџьыр аҿы снеины сӡырҩхьан дыцәоу, дааԥшуоу збаразы, аха исзеилымкаауа схынҳәуан, избан акәзар, ихәда абжьы гомызт, арахь дҳәыцы-мыцуа иҟытбжьыкгьы саҳауамызт.


Ԥаса еиԥш, уажәшьҭа, абра иханыҵәҟьа икыду агәыԥ изрылкаару иара иеҵәа?


Сара уара узыҳәан исылшо убри ауп, Самсон Григоричи уареи шәахьынӡеинышәо, иуԥырхагамхо, Дамшә уҟәыскуеит, – иҳәеит абжа лафны.


Аҵыхәтәан Леуан дҭазырхаз анҭ аԥсшьаҩцәа ҩыџьа арԥарцәа ара раара ихы иархәаны дрымҵақьақьеит, исыс бзы хаа рҿишьит.


Аколнхара амашьына ныҟәызцауаз Ахра иблеҭ имихын, амашьына ақәтәара азин имамкәа, хымыз амашьынақәа ӡәӡәауа, аҳәынҵәа-баа игәыҵатата агараж аҟны аус иуан.


Ҟаларушь ишәын аласы-лых фафаика-ӷра, ишьан ишьамхаҟынӡа инеиуаз иқалԥад ԥхақәа, ихәда хәдакәырша-ӷрала иҭаҳәҳәан.


Абас Алиаси Есмеи рыҩнаҭа иазааигәаз зегьы Камаҷыҷ лира иеигәырӷьаны иаԥылеит.


Уигьы акәым, урҭ гәыла ирдыруан ус зыҟарҵазгьы, убри азакәхап, даду иқәныҳәареи идныҳәалареи ирҷыдахаз, Избан ус зыҟашәҵаз?


Китаи аделегациа напхгаҩыс иамаз иара иакәын, Монголиа, Кореиа, Алжир, Болгариа, чехословакиа, Польша, Венгриа уҳәа.


Абахҭахьчаҩы абахҭа ашә аркны данындәылҵҵәҟьа Адамыр деиҭанықәиан иблақәа хҩаны аԥшаара далагеит игәы змыртәоз азҵаатәқәа рҭак.


Аӷа нахьхьи уаҩ дахьахым Ҷуҷ Агрԥҳа лыҩнаҟынтәи атрубка дынҭаԥшны илаԥш арахь иршәыр, аишьцәа Ҷыҷыкәеи Виталии Кәыҵниаа рыҩнқәеи рашҭақәеи иҟьаҟьаӡа дықәыԥшуеит.


Ахамышҭыхә иаҳнарбо иҟалаҵәҟьаз ауп, ихыҭҳәаау, ихәыцу ҳәа акыҟам, исахьаркны иахьцо ада Руслан Қапба.


Саҭбеи Абдаа икәша-мыкәша аҭагылазаашьа убас ала иҟалеит, абри адунеиаҿ ашкәакәа ԥсҭазаара амамкәа, аиқәаҵәа илбаанадазшәа.


Аҳәса џьоукы-џьоукы рхәыҷқәа, зыхқәа еиқәаҵәа-еиқәаҵәаӡа иаакылыҳәҳәоз, зыҭра иҭыԥраарц зҭаху аԥсаатә ԥшқақәа реиԥш, иҳәаҭҳәаҭуа ранацәа рызқәа икыдтәалан.


Сҟама ҭӷәыцәаа сизымҵҟьахьази, аиашазы, хаҵала иареи сареи цқьа ҳлеиҿаԥшырцгьы сҭахын.


Сиеҵә шаша, са сгәаԥхара, сӡара еихытыр, сынцәахша, бааит Аԥсынҟа иахьа ԥсшьара, агаҿ баавалт ибызша.


Убри аҟара акәын, уаҳа акгьы сашьҭамызт, лареи сареи ҳхала ҳаизынхаӡаргьы акгьы сызлаҳәомызт.


Сыжәба, шәбара анысҭаху, исҭахуп аҩызцәа шәызбарц, сара адгьыл аҵаҿ саныҵәыху, шәышсымаз аҩызцәа агәра згарц!


Уаҳа бжьы хаа уҿымҩааит ҳәа аанаго, ачамгәыр наҟ иршәны инкалыжьын, арԥыс днаидҟьеит.


Усангьы аԥсуаа даара рымчқәа ӷәӷәаны, ари ауаа ԥарламент зырҳәа аҿгьы, миниср иҟаны, уи изырчақьуаз ус реиҳабацәа иззегьы еизганы зегьы ишьит.


Рыҵыхқәа ирыбжьарацәхаз сцәа сара сжьы, рыхьӡала сыххаӡа садыркызшәа са сцәашьны.


Амала, аҵыхәтәантәиқәа рҿы иҟоу апунктуациатә ԥҟарақәа азынҳажьуеит, урҭ еиҳа иахьиашоу азы.


Ҳара аус ҳацуур уҭахымзар, иахьуҭаху уца, арахь уаҳа уқәымлан, – иҳәеит уи, аҵарахьы уцозар амҩа бзиа уақәшәааит, уаналгалак арахь уаҳзаа ацынхәрас.


Уаҟа, ирнаҭуаз ахәыҷқәа ҷыдала рықәыргыларҭа маҷк иҩаҳаракны иахьамаз, Леон хәыҷ ишьапқәа хтны днықәдыргылеит.


Усеиԥш иҟәышу ауаа агазеҭ аҿы аус руам ҳәа акәым исҳәауа.


Сизыԥшызшәа сқәацәӡа саргьы сгылан, сымҩашьозар, хьҭамыз, даалаҳәын, ихы ирхеит, хымԥада, аҩныҟа, данаасывала, еиҭеиухт дыччашәа.


Ара уахьынӡаҟаз, ҳашушьҭаз ҳушьҭан, рмашьына иҭарҵашаз лбааргаанӡа, аҿымҭра зычҳаз Димаҟәа, ихаҿы ҭбаа чча-ччо ҿааиҭит, амҩа ианықәгыла ашьҭахь.


Адәы иаҵәа акаршәра ду иагәылҳәаны инагаз амҩала анемеццәа инарцон уаҳа злымшо иҟаз атҟәацәа.


Афатә имоуп, даҵоуп уаҟа, Аха игәы мыжда ламысуан, Иҩыза илымкаа дакьысуам.


Убас ишьақәыргылатәуп, аҵәгьы мбылуа акәацгьы ӡуа, даҽакала иуҳәозар, аҳәынҭқаррахьгьы алагала бзиа ҟанаҵо, анхацәагьы хнамырҵәо.


Нанду лгәанала дкәашон ҳәа, иара игәы иҭаз лара илдыруаны, жәлары ираҳартә илраргамазшәа, ихы ларҟәны, дналышьклаԥшын, рааигәара дниасны дахьцоз дналызгәааит Абзагә.


Иаб Тариел иԥсыбаҩ ааныжьны, ихатә ԥсҭазаара шшәарҭазгьы, ахәы деиқәзырхаз, аӡы дырызгаз Ҭемыр Тапаӷәуа


Уи иаҟара мычхарак змоу адунеи аҿы даҽа ҳәынҭқарк дыҟам ҳәа агәра ганы ушыҟазгьы, уиаҩсит, дузымхеит.


Ахьӡ уи хьарԥшга мацарам, уи амилаҭ елементқәа ируакуп, амилаҭ бызшәа иадҳәалоуп, уи ҟазшьарбагоуп, зегьы-зегьы реиҳа уи шьҭрамырӡгоуп, ажәлар рҭоурых, ржәытәра, рыбзазара зегьы рыхьӡқәа ирныԥшуазароуп.


Аԥсуаа ианакәызаалакгьы имилаҭ еилыхцәамызт, амыцхәгьы зегьы рзы ргәы аартцәан, иреиӷьӡоу рҵеицәа милаҭеилыхыҩцәоушәа рызҳәаны изырӡуаз, изшьуаз ҳаӷацәа ракәын.


Иахьа шьҭа ауаҩ бзиа, иҵоуроу ауаҩы ҳәа иуԥхьаӡаша изы ашәага-загақәа рҽеиҭаркхьеит, даҽакхахьеит.


Амӡырҩра ишақәикыз рбазшәа, ашьҭахь, дук мырҵыкәа, рхала рҽанааиқәырк, нас иажәа анагӡара деиҭаналагеит.


Сгәы ак шалоу аныббалак уи ҟамлар ауӡом аԥсҭазаараҿы, угәы иалоузеи ҳәа бсазымҵаалан.


Уигьы акәындаз, Аԥсны амалаҳәа акрырҿарҵоит, абарақьаҭра кажьуп ҳәа гәарарҵан цҳәи ҟьантази аӡәрыҟазар зегьы Аԥсныҟа еидырхеит.


Бзиа еибабо арԥызбеи аԥҳәызбеи рынасыԥ мҩа алхраҿы ирԥырхагахо ажәытә цәынха-мынхақәа рҿаԥҽра иазкуп.


Атәитәых, аԥаҵа хаха, даара акыргьы деимданы, данизыԥшаа ӡара еихатыр, дцом, дидхалеит абас!


Даҽаӡәы гәыбӷанс иаҳҭарызеи, ҳара аҳәынҭқарра иаҳнаҭаз, шьакаҭәарала иаагоу ҳзинқәа ҳхала мап рцәаҳкуазар?


Иҵегь еиҳау, хыхьынтәи иаарышьҭуаз адҵақәагьы анхацәа ирзеицәақәаз, бӷеиҵыхра рызымҭоз рацәан, аполитика џьбара иаҵадырҟьацуан.


Зны-зынлагьы аҟәышқәа реиҳабацәагьы, аиҳабы ихаҭыԥуаагьы ирзымӡбашаз азҵаарақәагьы лара ианылыӡбозгьы ыҟан.


Атрибунахь, унеи ҳәа, усгьы наидырбеит, иҟырҟы ҭрыцқьо, ҽреимҳәа ҟаҵо, дымҽырбеит.


Аԥсуа қыҭа еиныланы азҳа-зыӷьара, ауаа рылахтра ԥхьаҟа рцара уҳәа ртәоуп ирҳәауа апоемақәа Аколнхара бзиа, Фариза, ажәеинраалақәа


Иарма шьапы ишьамхы аҵаҟа ахы ахьақәшәаз иԥҵәаны иҟан, ацәа иакызшәа убон, хыхь иарма напгьы ус иҟан.


Абас ирџьбараны азҵаара ықәҳмаргылар, амал рҳареи ақьафуреи рыда гәыҵхак змам уааны ҳаанхоит.


Иага дхәыцындазгьы зыӡбахә рымаз ихаҿы дмааит Хьзан, ианизымычҳаӡа, ааигәа игылаз арԥыск изҿу дазусҭада?


Ноурыз, дад, аешьеи аешьеи еижәызҵо, урҭ рнырҵәара, ршьа акаршра иақәныҳәо адинхаҵара, – иҳәан, иқәԥшынацәа аепископ Кәасҭа инаиқәикын, аҟәараҳәа деиҵасны дқыџьқыџьуа инациҵеит


Аха аизара дакәабар, ибз ирҽхәага аҵабар, аԥсыӡ еиԥш аӡы иҵабар, нас даҟәыҵышт ибар-бар!


Уи акәым, абоцман Лисихин данцоз иусуреи иҟазшьеи ирызкны ашәҟәы ицысҵаз гха ахьарбамыз ихы ихнахын, аха уаҟа ԥсахшьа изалмыршеит.


Абз анцәа изуиҭаз угәаҭкы уҵәахырц азыноуп ҳәа шырҳәауа еиԥш, адәахьала уи дқашьуп, ацха рҿишьуеит, ирҩашьарц даҿуп, Ԥанда ила амаӡақәа ыҵихырц дашьҭоуп, еиҳаракгьы ашәахтә ашәараҿы рыпланқәа еиликаауеит иааҟало азалымдарақәа зегьы иҩызцәеи иареи рҿынтә иаауеит, аха убас рылеиҵоит анхацәа ирыхҟьошәа.


Абрахь аара иқәымшәакәа убри ансамбль дацзар еиҳагьы еиӷьызшәа игәы иааинаҭеит, аха арахь даанагахьан шьҭа.


Маҷк бнаскьазгар сҭахын, аӡӷаб лыԥхашьашьа ихы иархәаны зынӡагьы иҽирзажәӡеит Ӡыкәыр, длывагыланы иҿанынеиха.


Џьара ашәа рҳәоит, џьара ателевизор абжьы дәылҩуеит, даҽаџьарантә асаби иҵәуабжь ааҩуеит.


Абаҳчаҟаҵаҩ аҵла ааӡара даара бзиа нап аиркит, еиҭаҳәатәуп уԥшӡара, зынӡа убыбышӡа упытит.


Иахьа ашьжьымҭангьы Харзамани сареи арахә рҭыԥаҿы ҳахьыҟаз еибымҳәаӡакәа, хаз-хазы, амра агылара ҳаԥылеит.


Уи хьаас изылкыз ашьыжь лаб длызҵаахьан лҵара еицәалтәызар еиликаарц, дҭынчӡахаӡазшәа ибозаарын.


Ԥыҭрак снаскьан, нас сармарахь ала, еиҳа излаиашарҭаз амҩала схынҳәны Ауадҳараҟа ицоз амҩахәасҭаҿы сынкылсын сҿынасхеит.


Аха, инасыԥдараны, абрис еиԥш аус бзиа Аԥсны аԥсуа жәлара рҿы уожәыгьы еилкаам, аамҭа алыԥха рхы ирзамырхәоуа иҟоуп, сара иахьызбоуа ҳауаажәлар заҵа абзиарахь рхы дмырхара, аҩашьарахь, аиҵакрахь рхы дырхаит


Аԥсы цқьа Иаса-Қьырса зыԥсыцқьареи, ауаарзы абзиа ахәыцра иахҟьаны, аџьар иадырчаԥалаз ихи-иҿы еиԥш акәын Мирод ихи-ҿы шыҟаз.


Аха уажәы Ремсаги иареи реицәажәара иҽахьашьклаижьыз игәы иахәаны дԥышәарччо дихәаԥшуан.


Анатоли Лагәлаа нас ухаҵоуп, уара шьҭа еилырга, Ари адунеиаҿ уақәшәару ақәнага?


Иҟалазаап, иҟазаап адунеиаҿ, лгәы иҭыҩуан иааҟәымҵӡакәа, ауаҩытәыҩса игәаҟрақәа зегьы рыԥсас ус ашәахеиԥш дықәзмырбо амч


Ссаркьа-ҩны сымаркырц иашьҭоуп дара, ашәхымс снахганы, исмырбакәа снаскьаргарц, рлаԥшхырԥага схырԥан сдырҟьаларц хара.


Зны-зынла агәра игон Шара лызҩыдара, аха зны-зынлагьы лыгәра изгомызт тәымџьара аҵх зхызгаз.


Адәахьы асы еихатәаӡаны илеиуан, адунеи зегьы аахнаҩахьан уи, ҳаргьы уахь акәын ҳагәқәа ахьахоз, аха ҳаузышьҭуадаз


Аџьынџьтәылатә еибашьра дуӡӡаҿы иааирԥшыз ифырхаҵарақәа рзы ианаршьаз иорденқәеи имедалқәеи заԥхьа иаркыз икьаҿ жәижәых аҟәардә иахьахарԥаз иаахыхны аалаҳәа иааишәиҵан, ҿыц аныҟәашьа зҵо асаби еиԥш дгыргыруа иуаҭах ҭшәа хәыҷ даадәылҵын, ашә аркны, дыбӷарҳәҳәо амардуан-лаҟә дналбааит.


Ани ахьиҩ Ҳасангьы усҟантәи аамҭазы дыԥсхьазар акәхарын, уи идгьылгьы иашьцәа иныркылахьан.


Урҭ шьоукы Шәандуҟа ихалеит, ҽа шьоукы хара абнақәа рахь рыҽԥхьаркит.


Аҩныргылара анџьныр хада ҳәа санаақәдыргыла, ишьапқәа лаиҵаҟәаҿит азнык азы, аха, ихы аҭыԥ аҟны ианааи, ани маҵуроума, сара сахьнанаго ибара дыҟоуп ҳәа, дсывакәаруа иҿааихеит.


Ушаҟьоит, иузцәырҵыз агәҩбара уарҭынчуам, ишҳамха удақәа ирҭалеит уеилшьаауа, иҟаҵәҟьоу узаатыр, ҽынкылашьа уоурым, уаақәгылап зынӡа уҿаҳәатәха!


Данааҭгыла, дақәҵны дцазар ҳәа дшәазшәа, амашьынарныҟәцаҩ даахьаԥшын, ашә аҿыҵәҟьа итәаз аерман ԥҳәызба дналыхәаԥшит.


Амала, Харзаман дзаарылымҵӡо хәыцрас иҟоу зегьы данрылаз, уажәы-уажәы иаԥхьа иаақәгылон ҭаха изымҭоз азҵаара


Амала, дажәгәышьеит Ҳалиҭ, арбаӷь абызшәагьы ихашҭит, иԥагьы ма изимырҵеит ҳәа, згәы иалоу аӡәык-ҩыџьак ыҟоуп.


Уара уеиԥш иҟоу ауаҩ бзиа изы хәыдаԥсада иҟаҳҵоит уи аус, аха абра уара уцхыраарагьы ҳҭахуп.


Паркк аҟнытә егьи апарк ахь дниасыр, нас, аԥшаҳәа даваланы, ақалақь иаалалаз ақәылацәа раԥхьатәи амшқәа руакы азы ирблыз ахыбра ԥшӡа, жәларык рҭоурых адаҟьақәа згәыҵаҳәҳәа игылаз, уажәы ихыблаа-ҿыблаа еилажьыз ахыбра днавсны Арсоураа шыҟоу днықәлон.


Шәхацәазар, иаалырҟьаны ишәықәҳаз агәырҩацәгьа шәгәы аҵахь шәнаханы ишәҵәахы, идышәмырбан, иаарыцҳашәшьа шәани шәаҳәшьцәеи, уи анраҳа, ирзыхгом анасыԥдақәа!


Абыргцәа реиҳараҩык ҵарадан, иахьа хәыҷбагас иҳамоу ателевизорқәа цәырымҵыцызт, афымцалашарагьы мнеицызт.


Аԥхьа дизгәаалон, аха нас, нас ла-ԥинак шуазар аиҳа игәхьаа икымызт.


Апоет иажәа бзиабара абиԥарала еимырдоит, ҳаҭыр ақәырҵоит, рдоуҳа иахәҭакны иҟалеит.


Адырҩаҽны ианааша, ажәлар еизаны иахьыҟаз днеин, арҭ ажәақәа рыла илыӡбазшәа иралҳәеит.


Ҳара ҳамацара ҳакәу џьушьоу, анхацәа рнырхага цәқәа реиҳарак рымхны иргоит, рхаҭыԥан атракторқәа ҳзааргоит, ҳара хзынхондаз, ҳацә ргеит ҳәа нырхага ҳамамкәа ҳшықәдмырхарыз


Даалак-ҩакит, азныказы дааԥхашьеит Асида, аха нас лчамаданқәа аҩба нхыганы инадлыркит иеивагылаз арԥарцәа.


Ашьауардынгьы ацәа инҭаӡыӡеит, абжьы рго ԥагьа, ицеит ахықә ахь, шьапхыцла иқәҵәраа ахаҳә цәаакыра.


Уажәы аабыкьагьы атәцәа раагара ҳәа ҩажәаҩык рҟынӡа Гәымаа раамсҭа ицҵаны иахьишьҭыз амҩа рызкны рызегьы ҭадырхеит, аамсҭагьы ибз ҭахҵәаны доурыжьит.


Араҟа ауахәамақәа дыргылеит, ақьырсианра Кавказ ажәларқәа рыларҵәараҿы ицхыраагӡаз ҭыԥны иҟарҵеит.


Схы ныҵаскит, сеихан, даҽа шәшьырак, адгьыл сныруа, скараха, снылаиеит ашьац, уа изысхалаз сеидру шьоук уазыруа иаадыргьежьит, сышнықәиаз еиԥш, сыблахаҵ.


Ех, Иван-иԥҳа, Иван-иԥҳа, сыҷкәынра дахьымӡагәышьеит, ожәшьҭа сажәра абалҭаху, аплита аҩнуҵҟа еиқәыҳәҳәаз ахәа анааихәлишьшьаа, аихарш ҽыҭқәа реиԥш ишаԥ-шаԥуа иаацәырҵит аԥырӷқәа.


Асгьы зҳәо дубахьоума, аха сааиҵашьыцит аҭаҳмада, иԥшааит, убама, агәҟычга ашәа!


Аҿыц ԥсҭазаара, аколнхарақәа реиҿырцаара Бегәа данаԥырхагаха, дзеиԥшыз нас уи иазыцаҳәцаҳәо, гәыкԥсыкала иашьҭаз, зхы ақәызҵоз ауаҩы?!


Аԥсуа жәларшьҭрақәа ирхыргахьаз аамҭа хьанҭақәа еиҭаҳәашьак рымамкәа, аҵыхәтәан ихыбжа-ҿыбжаха абыргцәа иаҳгәалашәақәо рыда, егьыс заҟа хҭысқәа ҿааҳәырада аамҭа иарӡхьоузеи, анаџьалбеит!


Дцәыҵыԥшшәа егьырҭ днарыхәаԥшит, аха урҭ иара Хасик ихаҭа дырбаанӡа инеихашәы ихәларгьы ус игылан, Чынчор игәы иамукәа дҩагылт.


Амч цеит ала, ҽнакала знызаҵәык ауада иаадәылҵлон, адунеи инықәԥшны, дырҩегьых игагалеиуа аҭыԥаҿы инеины инатәон иқьақьаӡа.


Иқәрахь дышнеихьазгьы, аибашьра ашьҭахьтәи ашықәсқәа рзы иҩит асовет уаа зегьы ргәалаҟарақәа, рцәанырра ҵаулақәа зныԥшуа, ҟазарылагьы иҳараку, аҿареиԥш илахҿыху, апоезиатә мцабз цаҳәцаҳәо изхылҵуа алирикатә жәеинраалақәа.


Раԥхьатәи иԥҳәыс Аминаҭ илхаразгьы, илхарамызгьы неилаҵаны, иԥсыҽра алахҩо, ихала абас игәы дҭахәыцлон Абзагә.


Еснагь згәы ҷкәыноу, аԥсҭазаара бзиа избо, есымша уи аус иалагылоу, иазықәԥо, изырҿыцуа ауаа роуп ари ажәеинраала ззикыз апоет.


Оо, усҟан анаӡын ҟарҵоит, быԥхыӡ мацарақәагьы рзы мхар ҟалап, егьырҭ бымаӡақәагьы рыцыбҵароуп.


Иҩызцәеи иареи ақыҭа мҩа ианыланы иахьаауаз, игәалаҟареи иныҟәашьеи убас иҟан, зашьцәа рыԥсы еиқәзырхаз Нарҭ Сасрыҟәа иакәызшәа.


Маҵиса ашьеи ахши еилаҭәо, дыԥшӡаны, лҟазшьа бзианы даныҩеидас, ауаа рылаԥш дыҵашәартә даныҟала, дызгарц зҭаххаз рацәахеит, лҳәацәа акатаҳәа рыҩны инеиуан.


Ԥаса дахьҭакыз алагер аҟны идокументқәа шыҟам, ишырблыз уҳәа, ихы-иҵыхәақәак анеиликаа, дзызҭакыз ҳәа акгьы анымҵаӡакәа, иҿҳәара нҵәан, доушьҭуп ҳәа документшәа акы наиҭан, ухы уахә, наҟ усԥырҵ!


Умшәан, дад, уаҩы диԥырхагаӡам, – иҳәеит ибжьы ныҵак, сааигәара игылаз хаҵак.


Аллаҳҭаала изаӡәу, амсылман дин ззылԥханы адәы иқәу зегьы раб асулҭан ду даара гәахәас иҟаиҵеит ужәлари уареи агьааурқәа џьаҳаным амца шәалҵны, ари адгьыл ԥшьа ахьалшәхыз, иара идуӡӡара шәхы ахьимажәдаз!


Агеографиатә аартрақәа рҭоурых иазку аочеркқәа рҿы ҳара ҳаамҭа актәи ашәышықәсазтәи аҭоурыхҩҩы Помпони Мела иеиқәиршәаз адунеи ахсаалаҿы Кавказ Аҩада-Мраҭашәара иахьаҵанакуа, Ҟәбина аӡиас инаваршәны ишану касогаа ҳәа акәӡам, аедыгьқәа ҳәагьы акәӡам амазонка ҳәа ауп.


Сҵәуо-сыхьуа сыштәаз, санԥшы, агәарԥ иааҭалеит Бегәеи Едараҭи, ҳауеишьара аҳәсахәыҷқәа рыманы.


Ихагылаз ауаа, дзыҩнаиаз апалата аҭуан зегь, ашьашәԥштәы рыманы избоз Лад, ихьыз, дзыниаз ҳәа акагьы издыруамызт.


Сгәаҵа иҿыхан сазыргауа аныӡба, изхәаҽыша баах ахраҿ рҭәны, са схәыцра иалоу ҩадатәи аԥҳәызба сҟамларц лцәанырра сатәнатәны.


Ҿыц иааргаз ахәцәа дшырхагьежьуаз, ателефон ахь дналыԥхьеит аус лыцызуаз аԥҳәызба, Сан, аибашьра иалагеит


Кахетиа Ахада Григол Қарҭли шьҭысхуеит ҳәа дандәықәла, Ҭао-Қларџьеҭи ахада Ашот Куропалат имаҳә Аԥсны аҳәынҭқар Феодосиа диҳәеит акахетцәа Қарҭли ралцараҿы дицхраарц.


Еҳ, аԥҳәызба раԥхьатәи ауалафахәы боузшәа быҟандаз, нас иаразнак ишаалыбхуаз збарын ибҭахыз!


Лҟазшьеи-лнаалашьеи рзыҳәан уи абырзен ԥҳәыс илҳәаз лгәы иахәеит Иарна, аха егьи ибеиҳабугьы ибеиҵбугьы дара брықәлоушәа рбоит ҳәа иацылҵаз, цәгьарак аҵаҵаны ишы лымҳәаз аҟара шылдыруазгьы, усҟак илзеилымкааит.


Арҭ адәынтәи аҭҵаарақәа рылҵшәақәа шьаҭа бзиа ны иҟалар рылшоит Ҭырқәтәыла инхо аԥсуа диаспораа ртрадициатә культура нарҵаулан аҭҵааразы, атекстқәа згәылоу аизгақәа рсериа аҭыжьразы, адиалектологиатә ԥшаарақәа рзы, иааидкылан аԥсуаа рҭоурых-культуратә ҭынха ашьаҭақәа рцәыргаразы, аихаҳаразы.


Урҭ уамашәа рхы иадырхәеит аԥсуа сасдкылара, ачеџьыка, аиҩызара, аицхыраара, аидгылара ирыдҳәалоу аҵас бзиақәа.


Аԥшәма хаҵа аԥҳәаҟәа днықәлан, ихшәаны, адсу ҳахәқәа ԥсаҟьаны, хара-хара иаҳзышьҭаҵаны данцалак, ани ажәҵәры иааҟанаҵалакгьы иаразнак иара ахәы ааҭагәаны, са схәахьы ишзахәоз иҩны иаауан.


Убриаҟынтә, апроблема рҿиарала дазнеины, анахьгьы, арахьгьы егьырзымҳәо, ахәыҷы аԥсуаҵас иааӡараҿы аформа азиԥшааит.


Дарбанзаалак ауаҩы аҧсҭазаареи, ахақәиҭреи, хаҭала аӡә диламкьысуа аҟазаареи рзин имоуп.


Улақәа анаапклак, ишԥаҟауҵоз, унеины ухырхәаны иуҳәар акәхон, усыцхраа, слақәа аапкит, исзыхәшәтә ҳәа.


Уи лхаҵа сара сакәызшәа, цәыбза ԥҳәыск слыҿцааны схынҳәызшәа, лызҵаара ҭлырҟьеит сара сахь.


Усҟан Аԥсҳа ишиқәнагаз уныҟәеит, ҿааиҭит Леон, нас абасгьы нациҵеит, аарцә, ара, иҟало уи аҩыза ахҭыс хлымӡаахқәа, нырцә иаразнак инаҩуеит.


Уҳагымхааит, дад, анаҩстәигьы ианиҳәа, уи ахаҵа инаҩстәигьы инапы ааимихит Леон.


Еибаҳҳәон дасу ҳхьаа-гәҭыхақәа, ҳрылацәажәон дасу иаҳхаагаз, ҳахьнеилак ҳзықәшәоз азалымдарақәа, еимҵаҳкуан, аҵхлашә иаҵәахыз амҩеиԥш, еилгара змамыз уаҵәтәи ҳамш.


Снаԥш-ааԥшын, сара араҟа стәымуаҩымызт, сҭамԥшит, мап, еихамыччо лакҭак, аԥсышәала, сара стәала, сҵаар сҭахымыз, исоурашәа иара аԥсышәалагь аҭак


Анцәа дисасуп, иҭаца илыхшаз аԥҳәызба доуԥшәылха, асыс ԥшқа еиԥш дгьамаӡа дыҩнашеишеиуа рыҩны дыҩнагылоуп.


Аӡы иашьыз дахьҭыргаз аҭыԥ аҟны иуа-иҭахыра еизон маҭәа шкәакәала рҽеилаҳәаны, акгьы рмыхьызшәа агәырӷьара рҿықәыҳәҳә.


Ашь-ха аҳауа аџьбарара, ахьшәашәара зегьы иаразнак ицәа иал сызшәа, дкаххаа, длахҿыхӡа дааҟалеит.


Усҟан аҳәынҭқарра дуқәа наҟ-ааҟ жьрацәарала аиуара рыбжьарҵон, арахь дара рыҩныҵҟатәи ажәлашьҭрақәа еидкылаӡамкәа.


Анырҳәоз, схәыҷыхшыҩ аҿы, ажәлар ӡыхәашь дук нарыжәлан инықәыӡәӡәаа иагазшәа акәын ишеилыскаауаз.


Исгәалашәоит, угәыдыркылон ҳа ҳабацәа ччо, Нарҭаа дуқәа рҵеи дхынҳәызшәа, гәырӷьаран Ҷлоу.


Ахәыҷы шаҟа дыҭҭәааны дуааӡо аҟара игәамч бзиахоит, згәамч бзиоу изҳарагьы бзиахоит, махашьахалагьы дыӷәӷәахоит, ихшыҩгьы еилфаҷа иҟалоит.


Лхаҵа иҟамзаара иақәыршәаны еилахәлацԥхьаӡа лымацара аҵла дшамҵатәалозгьы гәеимҭахьази, убас уахык зны лхала дыҟазшәа аниба, игәаӷьны дахьтәаз аганахь иҿынеихеит.


Афрангь асақәа ахәыц еиҩырҵәо идуркыргьы, рыбжаҩык расақәа, иахьеибашьуа, раӷацәа ирылаԥыҵәҵәаны, иҿаԥха-ҿаччо иаагәарлоит.


Сахьыҩназ асасааирҭа ахь налаҳәаны, иабашәаҟоу, уахь сызлацозеи ҳәа слазҵааит ачех ԥҳәыс.


Аладагьы ак ҟалахит сара исусу, исзыԥшу, амҩа сықәлап уахь сышзахәо, исԥырхагам, амшгьы мшуп.


Руслан захьӡыз аерманы иҩны лабҿаба аԥшәмаԥҳәыси уи лыӡӷаби амш рыларгарц рҽазыркит ҳәа агәаанагара ыҟоуп.


Казанџьы-оӷлы алымҳарҭагьы иԥшӡаны иҭаҩуеит, уахьнеилакгьы узмилаҭда ҳәа улаԥшықәҵан иуазҵаауам, аҷкәынцәа џьара маҵурак иалалозаргьы, ирыхәоит.


Сшәазҵаауеит, ақәылаҩцәа аҳҭынра рымҭаразы абџьар шьҭыхны ҳарԥылару, мамзаргьы ишәҭаху ҳзыжәу ҳәа ҳаҽраҳҭару?


Рнапы адыркуа ианалага, апап иԥҳа лхаҵа днаихагылан, маӡала, акәац умфан, иҽеим ҳәа иалҳәеит.


Игәашәҭахьоу сыздыруам, амра аԥсымҭазы амза омашәаҵәҟьа иеиԥшхоит ажьи ирыҭәа ибжьакны амца иааҽҳәигаз агәыргәыл аиԥш ишапшапуа, игьежьыхәҵәаӡа, уиакәым, иара амза аиԥш сахьақәак анушәагьы убо уалагоит.


Бгәы хьаԥссан дырҩегьых бысԥымлар, исабымҳәар аԥсшәа зынӡа, деиқәлафха ҽа рԥыск дҳабжьагылар, сынбыжьыр наӡаӡа, зынӡа.


Уи амчыдареи аҩадатәи аҳауа цаҳәцаҳәи реиҿыхара аԥсабара уамашәақәа идырԥшӡоит, идырхаауеит, аиҳараӡак ашьыжь ацәыкәбарқәа аҿыкәкәо, аҽыкәабаҽышьшь, ицыҩцыҩуа ианӡхыҵуа.


Ашамҭаз дырҩегьых дцәырҳаны дааԥшит ан, аха уажә илбаз аԥхыӡ аҵабырг иазааигәан иаҳа


Даҽа сааҭыбжак ашьҭахь, Ҷлоу ҳнаӡаанӡа џьара ҳҭаҳан, ҩажәаҟа минуҭ ҳаанхеит.


Саргьы сухашҭуам, амра, суҭахуп, сахьцалакгьы ан леиԥш улаԥш хаа схуп!


Арҭ зназы, лахьхьи ажарымҵан еизан еилагылаз ажәлар рахь имнеикәа, аҩадахьҟа, ауахәама ааҵрахьшәа иааҽыжәҵит.


Азқьышықәсақәа рҭоурых мҩаҿы акы рцәыӡит, акы ацырҵеит, иҟан аибашьрақәеи ақәеибахрақәеи урҭ зегьы дырхәашон, аха еиқәхон ажәлар, иҟан урҭ ргәаӷь, аус ауан урҭ ршьа, абасала рдоуҳатә культура урҭ аиҭарҿиара амҩа иқәнаҵон.


Ус еиԥш ашәарҭагьы ыҟоуп, ахатә мал ҽеим ҳәа шәацәҳаршәарц акәым ари заҳҳәо


Иеиҵбацәа аҩыџьагьы асыс иаҩызан, бзиа ирбон рани раби, рҩызцәа хәыҷқәа, ахмәарра, ашәаҳәара.


Агеи ашьхеи реимадара уи цәаҳәала еибаркны, нас уи днеиуан аҩадарахь, аԥсуаа рцәашьы амца аркны.


Амшын сынхықәгылан, абрахь, Аԥсныҟа сааԥ шуа, сыбжьы ҩҭганы, ҭоуба зуит, егьарааны сыҟазаргьы, амшын сырны, убри аӡыхь сқьышә наҵак ишызжәуа ҳәа.


Уи аԥсра мыжда зҭахыда, аха Аԥсны ахақәиҭра мбакәа, снапҩырақәа еизганы аус рыдуланы салгаанӡа сыԥсыр сыгәнаҳауп.


Арҭ мшьыкәа ирырҭаз алԥха араҟа еизан иҟаз алаз жәлар, ҵабыргны, ҳаҭыр дуӡӡа ақәырҵеит, иаразнак иажәабжьха иааимдырҟьеит, уаҩы ибартә иҟан иҵегьгьы хараӡа аӡбахәқәа наҩрангьы ишыҟаз


Дара урызҵаар, ҳара ас заауа даҽа зны аибашьра ҟамларазы, адунеи аҿы аҭынчра ҟаҳҵаразоуп ҳәа уарҳәоит.


Џьамал гәеилҷҷа, ишуасҳәахьоу, изымдыруаз, зинтерес имамыз, зеилкаара дашьҭамыз егьыҟам архив дугьы ҵәахны иман.


Аҳ арҭ ирзиуз ахьибоз Хәаџьа Шьардын еиҳагьы икьатеиах ԥҵәо аччара далагеит.


Икахәхәа, ҵиаа иаҵәалеи хыбра ԥшӡалеи ихырҷаны, ақалақь агәы иналаӡ ицоз аулица, уажәы, аԥина млашьы иаҟаҟаз ама ҟа еиԥш ахи-аҵыхәеи еидысло ишьҭан.


Иҟаҳҵарызеи, Сима, уи ҳчакәхеит афилософиа зцым апоезиа, агара ҭацәы арҵысроуп изеиԥшроу.


Ала Хәдыш уи сара сышьҭахь ирааӡаз лоуп ааԥсыххылт, аха исмеишӡеит.


Аха, абри аамҭазы, аҵаа зысыз ашәҭыш еиԥш, ихьышьшьуа иалагеит ҳбызшәа.


Харзаман иҭаацәа зегьы-зегьы дара рхәыцрақәа, зынӡа еиуеиԥшӡамыз ахәыцрақәа, агәҭакқәа рыман


Атрелогиа аҿы Смел Москваҟа ицара, уаҟа иҵара ацҵаразы агәаҳәара имоу иалкаау аҭыԥ азалхуп аҩымҭаҿы.


Ашьыжь ҩаԥхьа ахәырбӷьыц ақәиҵеит, аҿаҳәагагьы иԥсахит, аха еиқәтәашьа амоуит ахьаа, днеиааиуа аҩны дшыҩназ, адәахьгьы ддәылнацеит.


Зегьы раԥхьа иргыланы арыжәтә иҽацәихьчароуп, еиҳараӡак шьақарла иҟаҵоу аҩгьы ауаткагьы.


Ирҩашьоуп дара аҭоурых шықәсынҵақәа зҩыз рыхьыӡқәагьы, избанзар урҭ Қарҭлиааи, Кахьеҭиааи, мамзаргьы Ҭао-қларџьеҭиааи иреиуамызт аурым, абырзен культура еиҳа заа анырра ӷәӷәа ахьыҟанаҵахьаз Аԥсынтәылатәиқәан.


Уи еиднакылоит ажәлар рыбзазаратә нхашьа-нҵышьа, рыфатә-рыжәтә, рышәҵа-рҟәынҵа, рҽыжәлашьеи рҽыжәҵшьеи, рашәаҳәареи рыкәашареи


Мураҭ илаԥш дааҵашәеит Ача уи мпахьшьык ҟәашәӡа лыжәҩахыр иқәыршәны, гәыгәымкгьы лывак, ашаца-шацаҳәа ашҭа дықәланы дааиуан.


Аҭаҩразы Грышьа ма дышԥаумыцхраари лҳәоит Ардашьыл иан, арахь лара илыздырӡагәышьом Грышьа илбахьаз шиакәум.


Лыбла зҭыԥшуаз еицыхәхәашәа иахьыҟаз, лыблақәагьы убас еицыхәхәазшәа иҟанаҵон, аҵыс кәтаӷь еиԥш иџьоуҳарԥсараха.


Сымш иахыҩуа саркьал кнаҳа иқәхаз сыԥсы абжьы, шәарҿыхалап, исылшои уаҳа, иамхацәаз шьыжьы.


Ақьа ҳиа имҳәар, аҵыс иаҳәап, аҳәыҳә иаҳәап, ишакәызаалак, иара иаҳап.


Дшибаз еиԥш, ажәақәа налықәиԥсеит Зосим, Асида даалирдырын, дылбарцы дааит, алеира иаамҭам ҳәа, ишырмуазгьы налеиҳәеит


Анхаҩы дацла-ԥашәла адгьыл даласоуп, аусуҩы ҩнысгьы гәарасгьы имоу азауадоуп, афабрикоуп.


Ԥыҭрак анҵы, Аҳмаҭ иҿи инапи ааиӡәӡәан ацәашьы кны ачымазаҩ дналхагылт.


Ҭауади-аамсҭеи ажәлар ахы рырҭаларц, дара тәаны рымаҵ џьоукы ируларц ишеит зегьы зшаз, уажәшьҭа уара уаҿагылар иулшозеи!


Азныказ, ари иқьыԥшу зҵаароушәа аԥхьаҩ игәы инаҭар ҟалоит, аха цқьаҵәҟьа дазхәыцыр, игәаҿынӡа имнеирц залшом арҭ ацәаҳәақәа шаҟа трагедиа рыҵбаатәу


Избанзар, даргьы макьана аҩнаҭаҿы имҩаԥысуаз аусқәа зегьы ирылахәны рхы рбалар акәымзи, насгьы, даргьы уа жәыгь аҩнаҭа ишаҭаху рдыруазарамзи?


Уи инапы иацрыӡсан ицоз ишьаԥха имаҿа зегьы инахьыгӡаны, дууаӡа дыԥеит абри ҳзыҩнагылоу ауада аҭуан ахь.


Ал ду амҵан, ашьац кашьшьыраҿ, Аԥхын-ԥша рындо, Ран иаалыкәша итәон ашәшьыраҿ, Ачеиџьыка лбаадо.


Сара амҵәыжәҩақәа сышрыҳәоз, ажәҩан тәыла харахама, сара аԥсҭазаара шысҿыхоз, адгьыл тәылаҿы сынхама?!


Даара иџьбаразар акәхарын ахантәаҩы иажәа иалеиҵаз атәым ажәа, сара излагәасҭаз ала, убри ауп аиҩызцәа исҿагылазаргьы зынӡа амца аарыҵазҵа.


Дгәаан уахь днаԥшын, нас дааӡырҩит Аҭакәажә, уажәраанӡа зыԥсы ӡаны зус иаҿыз ацәгьеи абзиеи, абзиабареи агәаӷи, ацқьареи, ацәыхцәыфареи ҷан-ҷаны икны иахьеибафо рыбжьы ахьлаҳашаз днанагазшәа.


Аиадара ашьҭыхра уажәы избазама, аԥсуа нхацәа шәышықәсала иадара шьҭыхрамзаи ҳазҿыз, насгьы иара ацәабаа еиԥшызма Қәабчара ахрақәарҿ илбаазгахьаз абӷабқәа, сҟәаҟәа днықәыжьны Гәмысҭа сыҽналажьны снырит.


Але-аԥси рыбжьара апар тизанцәа аҩны ашәқәа ҿыжәжәа, аԥенџьырқәа ҿыцҟьаа илыҩ неибаҳәеит.


Аҵлақәа амарда иаҿарианы, ахра злачаԥаз ахаҳәқәа аԥцаны иҩеиуаз афырҭын даақәнакәыцәааит Шәарах Аԥсил.


Адырҩаҽны ашьыжь Ҭердаҭ ир има дыбналт ҳәа Гәбаз ианиарҳәа, агәра изымгеит.


Исумкажә инапы акәыршаны икны, ирезина магәқәа ихы иаҵаҵаны ишьҳамхӡеит, аус ишадырбаз еиԥш!


Избон уи иҽирӷәӷәарц дшаҿыз, аха дҟәашӡа аԥсԥшра иаашьҭихыз зынӡак иаршлеит уеизгьы ишлаз ихахәы.


Сиаша-сиашам, ишԥа зури, иараӡәк иоуп исымоу, имаскӡо салагар, дысцәыӡӡар ҟалоит, даахәыцит Шьааб.


Сара ус иаҳа еиӷьасшьоит, унапы сыкәырша, арахь уааины угәышԥы сырба!


Дәаб аӡы хәашь санхылаз инаркны иахьа уажәраанӡагь аԥсҭазаара аӡыхәашь схуп.


Абасҟак иугәаԥхаз аҭыԥ аҟны инурхаша хшара гәарҭак умоуп, – иҳәеит Џьоџьа.


Ари ус мариамхеит уаанӡатәи арҵага шәҟәқәа, апрграммақәа аԥызҵоз ауаа рзы.


Абар, уажәы Аалыԥсҭа аԥшаҳәа саваланы ҵаҟа сҿанынасха, аҩнеихачаԥақәа ахьеихагылаз аҳаблақәа ирылсны ицоз амшахь скылнагеит, ақалақь аҿы еиԥш, наҟ-ааҟ еиҿаԥшуа иӷьазӷьазуа игылоуп, ашҭақәа, аҳаскьын иаҵәақәа рхақашәқашәо, уарҳал џьоуҳарԥсараха ишьҭоуп.


Иара заанаҵгьы иеиликааит абаҩхатәра ус баша ажәҩан ахьынтә илеины ишимҵамҳауаз.


Шықәсык инеиҳаны аҵара ҳҵахьанеиԥш, сара арра сыргеит, хышықәса рышьҭахь саныхынҳәы, аҵара зцысҵоз сҩызцәа ахәбатәи акурс аҿы инеихьан, рҵара иалгон, аха уи ҳаиҩызара иаԥырхаганы изыҟамлеит.


Ҳаит, ишԥаҟаиҵоз, сара сашьцәа раԥхьа дыргыланы дызбон, ешьаҵас сызхәаԥшуаз саҳәшьа дышԥеигоз иҳәан, иҽы ҭоуӷан длақәтәаны, иаҳәа, иҟама, итапанча лаиҟәынҵа ирдыд-ырмацәысны, ашьхантәи дышзахәоз дҩалбаан, дышиашаз Аџьапуа игәашә даадыххылеит.


Урҭ агаҿа иаанхон, ҩба, хԥа мза рырахә рыма, абыржәы ҳара ишыҟаҳҵаз еиԥш, ашьхаҟа ицон.


Раԥхьатәи ашәҟәы аҿы ажәақәа аҳәалықь ҳәа, дымнеиааиц ҳәа иҩу, егьырҭ рҿы аҳәалыҳәа, дымнеи-ааиц ҳәа иҟоуп


Ирыцҳашьаны дшахагылаз, ус ишьҭахьҟала аӡәы деимлагәа дааикит, убри аамҭаз акыргьы иааибарххеит, аха Ардимон ииулакгьы, мчыла иҽицәганы, нас иаахьаҳәымҭа иақәыршәаны аса ала ишимчыз ихы дахьнықәсыз, икәалӡхылԥа неиҟәнарԥан, иаразнакала ашьагьы неиҿыкәкәеит.


Шҭакы сҭысыр, шҭакы сҭалап, хәык сынхыҵыр, даҽа хәык, смааԥсаӡацшәа, са снаҿалап, усгьы сымамшәа мыцхәык.


Игәамԥхо, ииашам ҳәа ииԥхьаӡо, уск ианалацәажәо, ибжьы хәанча рхәыҷны, абас иаҳа еиӷьзар ҟалап ҳәа иажәа ныбжьаиршәлон.


Иҵдырҟааз аҵла еиԥш Сасрыҟәа даагаз-ҽазит, нас адгьыл днықәҳаит игәы ҩарханы, адгьыл ажьы ахьызшәа абра иааҵысит.


Сара сыҩны уара иуҩнуп, уара уҩны сара исыҩнуп, сара сашьа уара дуашьоуп, уара уашьа сара дсашьоуп, смал умалуп, умал смалуп, иааинумшьаларатәы иауз инацәкьарақәа зегь аҵәца амгәацәа иакәыршаны аныҳәара даҿын Пармен.


Сара агәра ганы сыҟоуп, еиҭасҳәозаргьы, ҳажәлар идырҿиаз Аԥсуара ишҭоурыхтә культуроу, ишцивилизациа дуу.


Уара, изакәытә хәмарра бзиақәоузеи ҳахәыҷқәа рзы, – иҳәан руаӡәк, инапы наирххан иуапа ԥсыртлоит ҳәа далагеит.


Сџьыба иҭыхны, аӡәы акриҿасҵар сҭахӡам умҳәозар, аҭакс уажәы Иуана дыччон.


Иаха, ҵхагәҭанынӡа ишышьҭамлазгьы, ашьыжь, асолдаҭцәа реиԥш ауп ишеицҿыхаз Ладгьы Ӡыкәыргьы.


Урҭ азныказы акыр ргәы еихьнашьит иара аԥсҳа ихаҭа дахьзақәымшәоз, аха ргәы еиқәҳәалан, дасу ицыз иҽыҩҷкәынцәеи иареи еиқәҿыҭны еицәажәо Дәаб арха рҽадгалара иаҿын


Аҩны ҩбаны еихагылан, ауаҷар хыхь дынхон, хәаџьа Шьардын ҵаҟа дынхон.


Ишортик ишьазу ишьамзу изеилымкааит, аха уи ирбааӡазшәа днаҳә-ааҳәуан иара уажәы-уажәы.


Ӡаламиӡе дназлаз егьырҭ ақырҭцәагьы уаҳа ҳмеицәажәаӡакәа аибашьра ҟалеит, уи акәхеит урҭ рықәӡаарагьы.


Аха ҳпартиоуп зегь раҵкысгьы, аҟармаҵысбжьы уара иухазҵаз, ихаакәакәараӡа ҳлымҳа аҟынӡа иуназыргӡаз уажәа иаша.


Сырҩашхароуп арахь сылбаарцаз, ашьха ргәыҵәҟьа сыҭҟьаны, ашьха рхьаа арха исҳәарцаз, рхак санысроуп сыԥшааны.


Зны-зынла Аҭласҟан иахьгьы дынхьаԥшлон, аха игәышҵа ҩарханы дахьықәиаз илаԥш аиҳарак аҭуан ахь акәын иахьхаз, ацәажәара ахы злаиркызгьы, иаб иҳәоны иаҳахьаз, иабду ихаантәи ахҭысқәа рыла ауп.


Қьалышь Ачачбеи егьырҭ аԥсуаа абекцәа аӡәырҩи сахьрацәажәоз еилыскааит, урҭ Аԥсны Урыстәыла иадырҵарц шырҭаху, насгьы исарҳәеит Урыстәыла гәык-ԥсыкала ишазыҟоу, амаҵ аура ишазхиоу


Абри анапаҵаҩраан зегьы здыруа, аха аштурманра ада акгьы нагӡаны иззымдыруа Вахтанг Давид-иԥа ари ас акәым, ани анс акәым ҳәа иара ишицәаҩоуеиԥш арҵәира далагеит.


Акгьы унаҭом аамҭагь ак амҭа, ус ауп аусаҿ, уи шыҟоу, илакәым.


Иара дызҿыз, анцәагьы дыззишаз ауси, нас убри аус, анцәа дыззишаз ҳәа ииԥхьаӡоз, ихатәы ԥсҭазаараҿы дызҭанаргылоз дназхәыцит.


Ахырӷәӷәарҭахь санцоз абра сааины сахьцоз анласҳәа, сыла ишабоз анцәа диашьапкит, аӷа иҭирҟьо ахы смаахартә еиԥш.


Иарбан уи нас сара исцәыӡыз, ма снапала иҭасырхаз, иарбан ӡу, шәара шәаазҭыҵыз, са сызнымиаз шәа шәзыԥшьаз?


Арзаҳал знапы аҵазҩыз арԥарцәа рахьтә аӡәык-ҩыџьак цәажәеит дысгәалашәоит Џьума Аҳәба.


Иҽы кәарны, ишьҭхысаа ианлеиуаз, даргьы рҽқәа рышьхәақәа надырбаны, ргәы аҵаӷара рҟамч ԥҵаҵақәа ҩыҵарцеины, афақь зԥынҵа иҭҟьоз рыҽқәа раӷәрақәа аарҿарххо, иарӷьарахьалагьы иармарахьалагьы рҽадкылашәа рҽеиҩшаны, иааигәараҵәҟьа имнеикәа, ԥыҭк нарыбжьаны ишьҭан дахьцалак.


Уара иумдыруеи, аҳаскьын иаҵәҟаҟараӡа, иқашәқашәо иахьыҟоу адәаҿы аҳәра зегьы ишреиӷьу.


Аӡәы заҵәык заб иҵәҩаншьап змырӡыц зҽазкны, зашьцәа ирыцымныҟәаз Ҳарихан ҳәа раб иаҳәшьа лакәын.


Аа, уажәы ҳаӷацәа Аҟәа анаҳцәырга, далҵыртә алшара шлымазгьы, Аҟәа даангылеит.


Даҽа гвардеецк дагьхысуан, егьи инапала аԥаҭлыка иҿыҵакны ауарашгьы ижәуан, убри иалагӡаны сыччоит ҳәагьы даҿын


Уара уаҳәа кьачала сыхәда ахҵәара уҽазумкааит, уиала уара аԥсуа ччиа сыхәда адашгьы узыҵкәом, унеи, ана сара саҳәа ахьышьҭоу убома?


Џьара иҟьаҟьароуп адәы, џьара ухалароуп ахәы, улбааҟьароуп нас џьара, укәымпылла узхара.


Аӡә ихала заҟа илшарызеи, аибашьра ҳалиго, ҳагьынирхо, ҳагьихьчо, ҳаӷацәа иҿыржәахьаз Аԥсны амаагьы шьҭыхны аҭыԥаҿы иҿеиҵо!


Абарҭ аицәажәарақәа, хыччаралафшақә иарҳәақәоз аиашақәа игәаларшәо дышнеиуа, еснагь ихиркәшон хшыҩҵакык ала.


Баџы иаԥхьа итәаз рыла ҭхаха, Ԥшьаала иӡырҩуан, Ус итәазаргь ҩаха-хаха Имыцәо ирычҳауан.


Знык аҵлажәла каԥсаны, иааны, иааӡаны ианыҟала, нцәкьыск аҟара ажәла анкаиԥса аҩышықәса рзы, еихаҳатәуп.


Аламалак уаҩ изхьамԥшуаз, бжьы ӷәӷәа дулагь уаҩ измыршәоз, хьча шәарыцаҩ рхы иазмырхәоз, зегь ԥхасҭазтәуаз, зегь ирхыччоз, ауарбажәҵәҟьа зхы иқәзмыртәоз, уажә қьафшақә ахы ауаа ықәтәоуп.


Издыруада дшәаны, ддәылҵны дцазар ҳәа ашәхымс ишьапы анаахига, амардуан дшаҿаршәыз ибеит.


Сара исхамацәыст, сара амҩа санхалеит, акырцх сыхьӡеит, џьара амра схацеит.


Аиҳабы дызмам аҭаацәара рҳәоу еиқәымшәо, ҷан-ҷаны еибакны аибафара ишалаго, рыблақәа шҭибахуа


Ауаҩы дызлаҟам далаҟоушәа, даҽакала иуҳәозар, дҟаларц шаҳҭаху далаҟоушәа аҳәара ҳаналаго, иаҳҳәо-иаҳҳәо мацара ҳаргьы агәра ҳгоит, ҳахгьы ҳжьоит.


Кукич дрылацәажәеит москватәи ахҭысқәа, – иҳәеит ақырҭуа ҩқәа ишреиԥшу дара рҩқәа.


Асоиузникцәа англиеи, Италиеи, Франциеи аполиакцәа ирыдырҵеит дара рҳәаа иахысны Урыстәыла иаламларазы


Дицәхасырц иҿааихеит ақырҭуа, аха Жьужьуна арҵәааҳәа дыҳәҳәан, лхаҵа инапқәа аанылкылан, днаихеит.


Усҟантәи аамҭазы обком иахагылаз, ҷыдала амузеи иашьклаԥшуаз Борис Адлеибеи амузеи анеиҿкааха инаркны директорс иамоу, ииашаҵәҟьаны лхылыԥсы дамеигӡауа аус зуа Лиудмила Малиеи.


Қадақьрала ҳмыхқәа ааимидан, Рызнашәа ирашәеит, Нас чабрала аԥша ааинидан, Ҳчеирҭа дуқәа ишәеит.


Хазы милаҭуп ҳәа рызҳәара иаԥсоума, шьагәыҭс иамоу рыдгьыли дареи еиқәиҭны, хазы ҳәынҭқарраны аҟалара азхәыцра иаҟәыҵыз, уи аидеиа згәаҵа иҭаԥсыз.


Рыԥсқәа ҭаны арахь ихынҳәит Алиошьа Никәаиԥа Кәыҵниа, Мери Покәру-иԥҳа Кәыҵниа жәашықәса зхыҵуаз лыԥҳаи лареи, Аӡҩыбжьатәи Муцба, иара убас ашәҟәыҩҩы Сергеи Андреи-иԥа Кәыҵниа иангьы иаргьы.


Қәра дук шсымамгьы удыруаз иахьала, иазхоуп ҳәа акы сартәаӡаргьы саанкылан.


Баша анахьхьынӡа дцаны дахьааз аҵыхәала игәалаҟазаара даараӡа ибжьысны ауп, ацхыраара зиҭаз абзиараз ҳәа нараҳәаны имҩахь ишҿынеихаз.